Mantaplah! Data Ini Bakal Menyokong Dolar Aussie Lebih Tinggi

Australia mencatatkan bacaan yang kuat dalam data pekerjaan pada bulan Mac, dengan kadar pengangguran terus menunjukkan penurunan, membuktikan bahawa langkah rangsangan daripada kerajaan dan bank pusat adalah berhasil.
Biro Statistik Australia (ABS) melaporkan kadar pengangguran turun kepada 5.6% daripada 5.8% pada bulan Februari, dan melebihi jangkaan pasaran untuk merosot pada 5.7%.
Selain itu, pertambahan pekerjaan dilaporkan meningkat 70,700 pada bulan lalu, dua kali ganda lebih baik daripada dijangkakan sebanyak 35,000. Kadar penyertaan pula turut meningkat kepada 66.3%, juga melebihi jangkaan sebanyak 66.1%.
 ABS turut melaporkan pekerjaan sambilan menokok sebanyak 91,100, sementara pekerjaan sepenuh masa menurun sebanyak 20,800.
Penurunan pekerjaan sepenuh masa yang ketara akan menjadi perhatian Reserve Bank of Australia (RBA), yang telah memantau perubahan pekerjaan secara dekat. Malah, ia turut menyebut mengenai data pekerjaan sepenuh masa dalam pernyataan dasar monetari pada Februari.
Susulan penerbitan data tersebut, dolar Australia kekal didagangkan di sekitar paras tertinggi 3 minggu berbanding US dolar yang lemah.
Dolar Aussie telah meraih pengukuhan setelah mengalami pemulihan yang lebih kuat daripada dijangkakan dari kemelesetan yang disebabkan oleh pandemik coronavirus.


AUD/USD Lonjak Ke Paras Tertinggi 8 Bulan Sebab FOMC!

Sepertinya carta harga pasanga mata wang AUD/USD dilihat kembali menyambung semula pergerakan trend bullish sebelum ini selepas memaparkan corak penurunan harga di awal minggu.
Pada mulanya harga harga membuat penurunan dari zon 0.71000 sehingga mencecah ke zon tumpuan 0.70000.
Berjaya berfungsi sebagai sokongan buat harga, kenaikan dapat diperhatikan semula sehinggalah isyarat lebih jelas dinilai selepas mesyuarat FOMC awal pagi tadi.
Meneliti keputusan mesyuarat, Federal Reserve (Fed) memutuskan untuk memperlahankan pengetatan dasar dengan menaikkan kadar faedah sebanyak 25 mata asas, lebih rendah daripada kenaikan 50 mata asas sebelum ini.
Presiden Fed, Jerome Powell juga memberikan komen yang bernada agak dovish menunjukkan kenaikan kadar faedah yang rendah akan dikekalkan untuk beberapa tempoh sambil memantau penurunan inflasi.
Seperti mata wang yang lain, dolar Aussie juga memanfaatkan situasi penyusutan US dolar untuk meningkat ke paras lebih tinggi menuju dagangan penghujung minggu ini.
Pelabur telah bersedia dengan isyarat bullish lebih awal pada carta AUD/USD semalam ketika harga telah mula bergerak di atas paras sokongan Moving Average 50 (MA50) pada rangka masa 1 jam.
Selepas mesyuarat FOMC, harga akhirnya melonjak menembusi zon rintangan 0.71000 dan sehingga bersambung ke sesi Asia pagi ini (Khamis), harga telah mencapai paras ketinggian terbaru sekitar 0.71500.
 Melepasi ketinggian minggu lalu, harga telah mencatatkan ketinggian terbaru bagi tempoh dagangan 8 bulan.
Sasaran untuk kenaikan lebih tinggi yang dijangka akan diteruskan adalah untuk menguji rintangan 0.71800-0.72000 pula.
Seterusnya, kenaikan bakal dilanjutkan menuju 0.72300 untuk terus mencatatkan paras ketinggian terbaru.
Namun jika corak penurunan kembali dipaparkan, harga bakal menguji kembali zon 0.71000 dan berkemungkinan reaksi menarik harga akan dipaparkan.
Jika susut lebih rendah, harga dilihat akan kembali semula singgah ke zon 0.7000 yang dicecah pada awal minggu dengan isyarat perubahan trend.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ke Mana Hala Tuju Matawang Menjelang Hujung Minggu?

Dagangan dolar greenback terus melemah ketika hasil bon AS 10 tahun melanjutkan penurunan lebih rendah pada sesi Asia ketika pasaran menuju penghujung minggu.
Matawang utama pula terus memanfaatkan peluang untuk mempertahankan pengukuhan, di samping peningkatan dalam pasaran ekuiti dengan indeks Dow Jones mencatatkan kenaikan terkuat dalam tempoh hampir 3 bulan.
Ini disokong oleh data yang lebih baik, di mana jumlah tuntutan pengangguran mingguan dilaporkan turun di bawah 300,000 buat pertama kali sejak pandemik bermula, iaitu sebanyak 293,000.
Sementara indeks harga pengeluar (PPI) pula meningkat sedikit lebih rendah dari jangkaan, tetapi menyaksikan peningkatan terbesar dalam kadar tahunan.
 Para pelabur kini menantikan data jualan runcit AS yang akan diterbitkan pada sesi New York, di mana ia dijangka menunjukkan penurunan pada bulan September daripada bacaan sebelumnya.
Pada sesi Asia, indeks dolar sedikit susut setelah mencatat peningkatan pada sesi sebelum ini dengan diperdagangkan pada harga 93.98 berbanding pesaing utamanya.
Matawang komoditi terus mengekalkan momentum pengukuhan dengan meningkat lebih tinggi ketika sesi Asia, dengan dolar Aussie kukuh pada paras tertinggi satu bulan, dan kiwi pula menguat menghampiri tahap tertinggi tiga minggu.
Euro pula sedikit tergelincir tetapi masih mengekalkan keuntungan yang diraih susulan kelemahan dolar greenback, diniagakan pada sekitar harga 1.1600 berbanding USD.


Analisis Teknikal USD/CAD – Timeframe H1 – 25/9/2018

Bagi pergerakan harga untuk pasangan matawang USD/CAD, setelah harga membuat kenaikan ke paras resistance MagicR1, harga kemudian kembali turun semula sehingga ke paras Magic Pivot semalam dan pantul semula ke paras resistance MagicR1 kembali. Pada pasaran Asia didagangkan hari ini, pergerakan harga dilihat berada atas dari paras Magic Pivot 1.2939 hari ini dan hampir menuju ke paras resistance 1.2970 (MagicR1) di mana harga semasa bergerak pada paras 1.29530 setakat jam 3.44 petang.
Jika harga berjaya membuat kenaikan melepasi paras resistance MagicR1, jangkaan harga akan menguji paras resistance 1.2985 (MagicR2) yang dilihat berada pada zon SBR (support become resistance). Jika harga berjaya breakout paras tersebut, harga berpotensi untuk membuat kenaikan sehingga ke paras resistance 1.3016 (MagicR3).
 Namun, jika harga dilihat gagal melepasi paras zon SBR 1.29800, berkemungkinan harga akan menyambung smula penurunan yang dibuat sejak minggu lalu. Dijangka harga akan membuat penurunan menuju ke paras support 1.2923 (MagicS1) dan kembali menguji zon major support 1.29000 yang gagal ditembusi sebelum ini. Jika harga berjaya breakout paras tersebut, jangkaan harga akan terus mengalami kejatuhan ke paras yang lebih rendah melepasi paras support 1.2892 (MagicS2) dan paras support 1.2876 (MagicS3).
Sila kawal posisi trade anda menjelang mesyuarat FOMC awal Khamis nanti yang bakal menggerakkan harga dalam pasaran khususnya USD. Lihat paras support dan resistance pada indicator Moshed Magic Line dalam membantu melengkapkan analisis teknikal anda.

Paras support: 1.2923, 1.2892, 1.2876.
Paras resistance: 1.2970, 1.2985, 1.3016.


Harga Minyak Mentah Melonjak Berikutan Pengeluaran Minyak Mentah yang Lebih Ketat oleh Pengeluar-Pengeluar Utama Dunia!

Harga minyak meningkat pada hari Isnin berikutan jangkaan pengeluaran minyak mentah yang lebih ketat menjelang tahun 2017 sebaik sahaja OPEC dan pengeluar lain bertindak untuk mengurangkan pengeluaran bagi menaikkan harga.
Brent mentah antarabangsa diniagakan pada $55.41 setong, naik 20 sen atau sebanyak 0.36 peratus daripada harga penutup sesi sebelum ini.
Dalam masa yang sama, WTI mentah juga dilapor meningkat sebanyak 22 sen.
Peniaga juga berkata bahawa harga dijangka akan meningkat lebih tinggi bulan depan disebabkan pengeluaran bekalan yang lebih ketat menjelang tahun depan.
Russia yang mengetuai perjanjian pembekuan bekalan bersama OPEC sebelum ini telah mengurangkan bekalan hampir 1.8 juta tong sehari bermula Januari 2017.
Kata Bank ANZ, pelabur menjangkakan tahap yang agak tinggi setelah perjanjian tersebut telah dicapai. Kelemahan US Dollar juga serba sedikit membantu dalam meningkatkan sentimen pelabur terhadap komoditi hitam tersebut.
 Perubahan dalam nilai US Dollar boleh menjejaskan permintaan terhadap minyak mentah kerana ia akan mempengaruhi harga bahan api tersebut.
Sementara itu, terdapat juga faktor-faktor lain yang boleh memberi kesan kepada pasaran serta menjadikan harga kekal pada tahap rendah.
Antara lainnya termasuklah penambahan jumlah pelantar minyak selama tujuh minggu berturut-turut dari AS kerana AS tidak terlibat dalam perjanjian pembekuan bekalan oleh OPEC.
Syarikat penggerudian Baker Hughes juga menambah 12 pelantar minyak lagi minggu ini sehingga 16 Disember, menjadikan jumlah pelantar meningkat kepada 510 buah.
Tekanan terhadap harga juga boleh datang pada bila-bila masa pada masa akan datang.

Ringgit Mencecah Nilai Terburuk Menjelang Krisis Kewangan Tahun 1998!


AUD/USD Sambung Junam Selepas Data Pekerjaan Australia Diterbitkan Suram

Dolar Australia mengalami penyusutan lebih dalam ketika menyambung dagangan pada sesi Asia pagi ini (Khamis) dengan reaksi suram terhadap penerbitan laporan data pekerjaan Australia sebentar tadi.
Ekonomi Australia kehilangan 14,600 pekerjaan pada bulan Disember lalu meleset berbanding jangkaan untuk bertambah sebanyak 26,500 pekerjaan.
Sementara, kadar pengangguran kekal di paras 3.5% ketika ramalan adalah untuk menurun kepada 3.4%.
Bacaan laporan yang suram ini telah mendorong penyusutan semula dolar Aussie menuju dagangan penghujung minggu ini.
Selain itu, risiko terhadap kemeseletan global yang semakin meningkat turut mempengaruhi tekanan terhadap mata wang tersebut, sebaliknya dilihat kembali memberi kelebihan terhadap mata wang safe-haven termasuk US dolar.
Justeru, dapat diperhatikan pergerakan harga pada carta pasangan mata wang AUD/USD mula berubah arah menunjukkan corak penurunan semula.
Pada dagangan Rabu semalam, harga pada mulanya berjaya membuat kenaikan ke sekitar 0.70600 mencatatkan paras tertinggi terbaru 5 bulan, namun mengalami kejatuhan ketara semual di sesi New York.
Penurunan harga di bawah paras 0.70000 melepasi paras sokongan Moving Average 50 (MA50) pada rangka masa 1 jam di carta AUD/USD memberi isyarat perubahan trend.
 Selepas menutup dagangan sesi New York di sekitar 0.69400, harga menyambung corak penurunan tersebut di sesi Asia pagi ini sebelum mula perlahan di zon 0.69000.
Penurunan lebih rendah dijangkakan akan menuju ke beberapa paras tumpuan seperti 0.68300 dan 0.67600 menyaksikan pergerakan trend bearish yang lebih jelas.
Seterusnya, harga dilihat akan kembali singgah ke zon support 0.67000 yang turut menjadi persinggahan harga pada awal Januari lalu.
Namun jika harga berjaya dilonjakkan semula dari zon 0.69000, harga perlu melepasi kembali paras 0.70000 untuk menunjukkan pergerakan bullish bakal diteruskan.
Mengatasi ketinggian dicapai semalam akan mendorong harga catatkan paras ketinggian terbaru dengan sasaran adalah pada zon 0.71000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


APA YANG TRADER SEMUA PERLU TAHU SEBELUM NEWS NFP MALAM INI

Data pekerjaan Non-Farm Payrolls (NFP) yang akan dikeluarkan oleh Biro Statistik Tenaga Kerja di Amerika Syarikat menjadi tumpuan pasaran malam ini di mana akan menjadi petunjuk awal terhadap aktiviti ekonomi secara keseluruhan sekaligus turut dilihat sebagai salah satu komponen oleh bank pusat FED terhadap kenaikan kadar faedah yang seterusnya. Data pekerjaan ADP yang dikeluarkan semalam menunjukkan jangkaan pertambahan bilangan pekerja swasta lebih rendah iaitu 195,000 orang daripada data sebelum ini pada 225,000 orang. Namun, data yang dikeluarkan menunjukkan bacaan angka yang lebih rendah iaitu hanya bertambah sebanyak 179,000 orang sahaja.
Dengan ini telah membuatkan matawang dollar USD terus mengalami kejatuhan nilai dan memberi bayangan berkemungkinan data pekerjaan NFP pada malam ini turut mencatatkan penurunan pada angka bacaan. Secara statistik, data pekerjaan NFP sebelum ini mencatatkan pertambahan 250,000 orang pekerjaan untuk bulan Oktober dan jangkaan pasaran untuk jumlah pertambahan kali ini sedikit menurun kepada 198,000 orang. Sementara itu, data kadar pengangguran di Amerika Syarikat yang akan dikeluarkan pada masa yang sama dijangka kekal tidak berubah iaitu pada kadar 3.7%.
 Selain itu juga, matawang dollar CAD turut akan menjadi perhatian para pelabur ekoran data pekerjaan di Kanada yang turut dikeluarkan bersama data pekerjaan NFP Amerika Syarikat. Perubahan pada bilangan pekerja mencatatkan pertambahan 11,200 orang untuk bulan Oktober dan pasaran menjangkakan data kali ini sedikit menurun kepada 10,500 orang pertambahan pekerja baru.
Jika data yang dikeluarkan pada malam ini mencatatkan angka yang lebih rendah dari jangkaan, matawang Loonie dijangka akan terus didagangkan merosot dengan pelbagai lagi faktor-faktor lain yang turut tidak memihak kepada dollar CAD. Manakala kadar pengangguran di Kanada dijangka akan kekal di paras 5.8% seperti bacaan bulan lalu.


Sebelum Sambung Trade, Apa Kata Baca Dulu Punca US Dollar Menjunam Dalam Sesi Ini!

Aussie rebound sementara US Dollar terpaksa memperlahankan keuntungan dalam sesi ini berbanding matawang yen selepas data China mengukuhkan sentimen. Namun begiu, pasaran kekal dalam dagangan berhati-hati sementara menanti ucapan dari Trump.
Aussie didagangkan pada 0.7583, meningkat sebanyak 0.29 peratus selepas China mengeluarkan data positif. Laporan ini turut memberi kesan kepada matawang Aussie memandangkan China ialah destinasi perdagangan utama bagi komoditi utama dari Australia.
Dalam sesi ini juga, air USD/JPY merosot sebanyak 0.26 peratus.
USD/JPY, 30 minit
Pada suku keempat, data keluaran dalam negara kasar (KDNK) China meningkat sebanyak 6.8 peratus pada suku keempat, sekali gus mengatasi jangkaan pertumbuhan sebanyak 6.7 peratus.
Angka ini juga mencerminkan ekonomi kedua terbesar dunia itu masih berada pada tahap yang stabil.
 Sebelum ini, Presiden Fed, Janet Yellan ada menyuarakan pendapat bahawa pasaran mungkin berdepan risiko “hot economy” dalam jangka panjang. “Hot economy” yang dimaksudkan oleh Yellen ini merujuk kepada peningkatan inflasi secara mendadak yang bakal memberi kesan negatif kepada pasaran.
Jadi pendekatan dasar ekonomi yang sesuai perlu diterapkan secara beransur-ansur.
US Dollar Index yang mengukur kekuatan US Dollar menjunam sebanyak 0.23 peratus kepada 100.87.
Semalam, US Dollar mengukuhkan kedudukan berbanding matawang utama yang lain selepas data yang agak positif menyokong penguasaan matawang ini.
Sebelum ini, Jabatan Buruh mengatakan bahawa tuntutan pengangguran jatuh sebanyak 15,000 pekerjaan.
Disamping itu, Jabatan Perdagangan AS turut melaporkan data perumahan meningkat sebanyak 11.3 peratus kepada 1.226 juta unit bulan lepas.


US Dolar Lemah, Tapi Kenapa USD/CAD Terus Papar Kenaikan?

Walaupun prestasi US dolar masih merosot pada minggu ini, tapi kenapa harga pada carta pasangan mata wang USD/CAD menunjukkan peningkatan?
Corak kenaikan harga yang dipaparkan lebih didorong oleh penyusutan nilai dolar Kanada yang dipengaruhi oleh sentimen pasaran minyak mentah global.
Kebimbangan terhadap penularan Covid-19 varian Delta di Amerika Syarikat (AS) dan China yang merupakan dua negara pengguna terbesar minyak di dunia dilihat bakal menjejaskan kadar permintaan bahan bakar itu.
Namun, ketegangan di Timur Tengah kini dipantau selepas laporan berlaku rampasan terhadap sebuah kapal tangki minyak di luar perairan Emiriah Arab Bersatu (UAE).
Kejatuhan harga minyak telah mendorong kenaikan harga berlaku pada carta USD/CAD dengan paras ketinggian dicapai semalam sekitar 1.25700 sebelum kembali semula ke zon harga 1.25300 sehingga bersambung pada dagangan hari ini (Rabu).
Pergerakan harga yang juga bergerak di atas paras sokongan Moving Average 50 (MA50) pada rangka masa 1 jam membuatkan pelabur positif harga akan meneruskan pergerakan dalam trend bullish.
 Kenaikan yang diteruskan dilihat akan menuju ke paras 1.26000 untuk menguji paras rintangan tersebut selepas harga gagal melepasinya pada cubaan minggu lalu.
Jika kenaikan berjaya melepasi rintangan tersebut, sasaran seterusnya dilihat pada paras ketinggian 1.28000 selepas harga mencapai zon rintangan tersebut pada bulan lalu untuk catatkan paras tertinggi 5 bulan.
Namun jika harga membuat penurunan di bawah paras sokongan MA50 dan memberi isyarat bearish harga, zon support 1.24300 akan diuji sekali lagi sebelum penurunan lebih rendah bakal mencecah paras tumpuan 1.24000.
Untuk dagangan dolar Kanada, pelabur juga akan menantikan laporan pekerjaan Kanada pada Jumaat yang akan diterbitkan bersama laporan pekerjaan NFP AS.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

Matawang US dolar hanya mampu mengukuh sedikit selepas melonjak naik daripada paras terendah 3 minggu lalu berikutan data U.S yang positif, namun pasaran masih bimbang atas ketegangan perdagangan US-China.
Indeks US dolar mengukuh sedikit pada sesi dagangan Asia ke paras 89.25 setakat jam 9.50 a.m berikutan data housing start yang memberangsangkan dan angka pengeluaran industri yang stabil.
US dolar mendapat dukungan daripada indikator ekonomi dan sekarang adalah waktu untuk menumpukan pada fundamental selepas risiko politik seperti serangan ke atas Syria semakin berkurangan. Walaubagaimanapun, perhubungan perdagangan US-China masih lagi menjadi perhatian utama.
Ketidakpastian ini menyebabkan matawang US dolar susah untuk melonjak naik lebih tinggi.
 Menurut Masafumi Yamamamoto, matawang US dolar kekurangan isu utama sehingga membuatkan pasaran memberi perhatian terhadapnya. Isu Syria telah memudar, tetapi hasil bon 10 tahun jatuh walaupun Wall Street membuat kenaikan.
”Kecuali isu perdagangan US-China dapat diselesaikan maka kita sudah tidak perlu risau lagi.”
Matawang US dolar mengukuh sebanyak 0.24% kepada 107.26 berbanding matawang yen.
Matawang Euro mengukuh tipis ke paras 1.2371 setakat jam 9.50 a.m.


Harga Minyak Turut Terkena Tempias Pengukuhan USD!

Harga minyak melanjutkan penurunan lebih rendah pada awal minggu, di tengah meningkatnya kebimbangan pasaran terhadap penularan varian Delta secara global akan melemahkan prospek permintaan bahan bakar, selain turut terkesan dengan lonjakan USD.
Niaga hadapan minyak mentah Brent susut 2% kepada $69.29 setong, selepas menjunam 6% pada minggu lalu, yang menjadikannya penurunan mingguan terbesar dalam tempoh empat bulan.
Sementara niaga hadapan minyak mentah WTI Amerika Syarikat pula turut 1.9% kepada $66.96 setong, setelah merosot hampir 7% minggu lepas, kejatuhan terbesar sejak Oktober 2020.
 China selaku pengguna minyak terbesar di dunia, telah mengumumkan sekatan perjalanan lebih ketat pada minggu lalu untuk membendung penularan varian Delta yang sangat cepat merebak.
Langkah itu termasuk pembatalan penerbangan, amaran oleh 46 bandar besar daripada melakukan perjalanan dan had perkhidmatan pengangkutan awam di 144 kawasan yang paling teruk dilanda wabak.
Selain itu, kelemahan harga minyak mentah turut dipengaruhi oleh pengukuhan US dolar yang menjadikan komoditi hitam itu lebih mahal bagi pemegang matawang utama lain.
US dolar meningkat selepas menyaksikan peningkatan memberangsangkan dalam bacaan laporan pekerjaan NFP AS pada bulan Julai, sekali gus menguatkan harapan pasaran untuk mengurangkan rangsangan lebih cepat.


Makin Rendah, Pelabur Terus Melepaskan USD!

US dolar terus tergelincir lebih rendah ketika tumpuan pasaran kini beralih kepada penerbitan data PMI pembuatan tinjauan ISM pada sesi New York.
Berbanding sekumpulan mata wang utama, indeks dolar diperdagangkan pada 105.45, hampir ke paras terendah satu bulan.
Pelabur terus melepaskan pegangan terhadap US dolar susulan isyarat yang diberikan Federal Reserve (Fed) untuk memperlahankan kadar kenaikan dalam kadar faedah.
Mata wang yen memanfaatkan peluang ini untuk meningkat lebih tinggi ke paras ketinggian enam minggu berbanding US dolar.
 Safe-haven yen turut disokong oleh pertumbuhan Amerika Syarikat yang menunjukkan penguncupan pada suku kedua pada tahun ini.
Sementara itu, penerbitan data pembuatan dari China pada awal minggu yang menyuramkan dilihat gagal mempengaruhi pergerakan dagangan mata wang utama.
Sebaliknya, mata wang sensitif risiko dolar Aussie dan New Zealand meningkat lebih tinggi ke paras tertinggi satu bulan berbanding dolar greenback.
Menjadi tumpuan pelabur dolar Aussie pada masa ini adalah mesyuarat polisi Reserve Bank of Australia (RBA) yang dijangkakan meningkatkan kadar faedah sebanyak 50 mata asas.
Dalam pada itu, euro dan mata wang pound turut meningkat dengan masing-masing mendapat manfaat daripada kelemahan US dolar.


Analisis GOLD – Harga Emas Kekal ‘Merangkak’ Ke Penghujung Minggu

Harga emas tidak memberikan sebarang kejutan kepada pelabur menuju dagangan penghujung minggu dengan hanya menyaksikan pergerakan mendatar.
Gagal memberikan isyarat arah yang jelas, harga emas pada minggu ini kekal bergerak di bawah paras $1,800 dengan paras sokongan pada $1,765.
Perubahan nilai emas dipengaruhi oleh pergerakan US dolar, namun pelabur pada minggu ini kembali berwaspada terhadap dagangan US dolar berikutan pandangan bercampur oleh ahli Federal Reserve (Fed) dalam perbincangan dasar monetari.
Pada carta harga XAU/USD yang mengukur nilai emas berbanding US dolar, dapat diperhatikan selama 3 hari berturut-turut harga tidak turun lebih rendah daripada paras 1773.00.
Pun begitu, harga juga gagal untuk mendapatkan rentak untuk mengukuh dengan paras tertinggi minggu ini hanya dicapai sekitar 1794.00 pada Rabu lalu.
Jangkaan pelabur untuk melihat harga menyambung penurunan seperti minggu lalu meleset dan perlu nantikan dagangan yang bersambung pada minggu hadapan pula.
 Sekiranya harga membuat penurunan di bawah zon support 1765.00, jangkaan harga akan cenderung untuk meneruskan penurunan lebih rendah dengan paras terhampir yang menjadi tumpuan dilihat pada 1745.00.
Untuk sasaran lebih rendah, penganalisis mengunjurkan untuk harga emas susut semula ke paras tumpuan 1700.00 sebelum ini.
Namun jika harga berjaya membuat kenaikan di atas paras halangan 1800.00, akan memberikan kelegaan kepada para pelabur untuk isyarat trend bullish semula.
Harga bakal meneruskan kenaikan untuk menuju ke zon SBR (support become resistance) 1850.00 selepas melepasi rintangan pada paras harga sekitar 1820.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Tunjukkan Isyarat Perubahan Trend Harga?

Pergerakan menurun harga pada carta pasangan matawang USD/CAD sejak 3 minggu lalu mula menunjukkan tanda-tanda perubahan trend harga.
Dagangan US dolar bakal mengukuh pada minggu ini setelah Presiden Amerika Syarikat Donald Trump menyatakan bahawa perjanjian perdagangan bersama China akan ditandatangani dalam masa terdekat.
Selain itu, data pertumbuhan ekonomi tahunan Amerika turut mencatatkan bacaan yang baik menunjukkan perkembangan positif buat ekonomi terbesar dunia itu.
Dolar Kanada pula mula terkesan selepas data jualan runcit Kanada pada bulan Oktober mencatakan kejatuhan yang ketara.
Selepas turun ke paras terendah 2 bulan hampir menyentuh paras 1.31000 minggu lalu, harga mula menunjukkan tanda-tanda kenaikan semula.
Pergerakan harga telah melepasi garisan trendline harga dan juga paras halangan dinamik Moving Average 50 (MA50) pada rangka masa 1 jam pergerakan harga pada carta USD/CAD.
Kenaikan harga pada Jumaat lalu mencapai paras 1.31800 sebelum harga turun menguji trendline dan MA50 semula pada penghujung sesi dagangan minggu lalu.
 Harga menyambung dagangan pada sesi Asia hari ini ke paras lebih tinggi dan dilihat mendatar di sekitar bawah paras harga 1.31600 sehingga menjelang pembukaan sesi pasaran Eropah.
Jika jelas perubahan trend harga berlaku, harga bakal meneruskan kenaikan ke paras lebih tinggi semula dilihat menuju paras tumpuan pada 1.32000 yang merupakan antara zon SBR (support become resistance) utama pada carta USD/CAD.
Kenaikan lebih tinggi boleh mencapai semula paras ketinggian pada zon SBR 1.32700.
Namun jika harga kembali membuat penurunan semula, zon support di sekitar paras 1.31000 akan diuji harga semula.
Penurunan lebih rendah dari paras tersebut akan mencatatkan paras terendah harga yang terbaru sejak dagangan Oktober lalu.
Lihat gambar carta pasangan matawang USD/CAD di bawah untuk rujukan analisis teknikal anda.


Minit Mesyuarat FOMC Kecewakan Jangkaan Agresif Pasaran

Dagangan dolar Amerika Syarikat (AS) pada Khamis menunjukkan peningkatan selepas minit mesyuarat FOMC untuk mesyuarat polisi terbaru Federal Reserve (Fed) telah mengecewakan jangkaan agresif pasaran terhadap penurunan lebih rendah kadar faedah oleh bank pusat.
Matawang Asia dijangka bergerak perlahan pada hari ini menjelang ucapan Pengerusi Fed Jerome Powell di Jackson Hole untuk petunjuk bagaimana persiapan bank pusat AS untuk menurunkan kadar faedah.
Komen Powell akan kembali memandu arah bagi dagangan USD selepas penyongsangan hasil bon AS sebelum ini telah mencetuskan kebimbangan terhadap risiko kemelesetan ekonomi. Walaupun minit mesyuarat Fed mengurangkan jangkaan dovish, pasaran tetap menjangkakan kadar faedah akan diturunkan ekoran pertumbuhan yang masih perlahan.
Turut menjadi tumpuan awal pagi tadi adalah pertemuan antara Perdana Menteri UK Boris Johnson dan Canselor Jerman, Angela Merkel untuk membincangkan hala tuju rundingan Brexit.
Walaupun Angela Merkel lebih terbuka untuk mencari jalan penyelesaian, namun hasil rundingan semalam dilihat masih belum meyakinkan dengan isu sempadan Ireland masih lagi menemui jalan buntu.
 Sesi pasaran New York semalam menampilkan bacaan data inflasi di Kanada dengan angka yang dikeluarkan menunjukkan peningkatan yang positif.
Kadar inflasi tahunan Kanada kekal di paras 2% untuk Julai, tidak berubah seperti bacaan bulan sebelumnya dengan mengatasi jangkaan penurunan 1.7% oleh pasaran. Dolar Kanada (CAD) kembali mencatatkan peningkatan pada carta harga berbanding pasangan matawang utama susulan data inflasi diterbitkan.
Seterusnya, bacaan data inventori minyak AS telah mencatatkan kejatuhan lebih rendah berbanding jangkaan penurunan oleh pasaran. Bekalan minyak mentah AS menurun kepada 2.72 juta tong pada minggu lalu selepas kenaikan 1.58 juta sebelumnya, dengan pasaran menjangkan penurunan kepada 1.889 juta.
Manakala, data jualan rumah sedia ada di Amerika Syarikat mencatatkan peningkatan 2.5% pada Julai, dengan angka 5.42 juta untuk kadar jualan mengatasi jangkaan pasaran.
Data yang menjadi tumpuan pada hari ini pula terarah pada bacaan PMI perkilangan dan perkhidmatan di zon Eropah pada petang ini sebelum bacaan PMI Amerika Syarikat pula akan menyusul pada sesi pasaran New York malam ini.


Analisis GOLD – Aduh! Harga Emas Jatuh Semula Susulan Komen Fed

Pelabur emas perlu terus berwaspada dengan pergerakan tidak menentu dagangan komoditi itu yang dipengaruhi oleh faktor-faktor tumpuan semasa dalam pasaran.
Pada carta harga XAU/USD yang mengukur nilai emas berbanding US dolar pada Selasa semalam menyaksikan kenaikan awal harga pada sesi Eropah.
Emas sebagai aset safe-haven kembali mendapat tarikan dalam suasana pasaran yang berisiko dipengaruhi oleh ketegangan konflik Rusia-Ukraine yang kembali tercetus.
Kenaikan harga mencapai paras ketinggian sekitar 1943.00 sebelum kembali membuat penurunan semula lebih rendah dari pergerakan harga di sesi Asia.
Malah, memberi isyarat untuk pergerakan trend bearish semula selepas harga susut di bawah paras halangan Moving Average 50 (MA50) pada rangka masa 1 jam di carta XAU/USD.
Selepas harga turun ke paras sekitar 1920.00 pada sesi New York, harga mula mendatar di sekitar tersebut sehingga dagangan bersambung ke sesi Asia dan awal sesi Eropah hari ini.
 Penurunan lebih rendah harga emas dijangkakan untuk menuju ke paras sekitar 1900.00 pula untuk menguji zon support tersebut.
Dan sekiranya momentum penurunan harga lebih kukuh dipamerkan, penurunan yang melepasi zon tersebut bakal menuju pula ke paras sekitar 1870.00.
Sebaliknya jika situasi berubah dan harga emas kembali melonjak semula, pastinya zon rintangan pada 1950.00 akan kembali menjadi tumpuan untuk pelabur menilai sama ada mampukah harga menembusi zon tersebut.
Sekiranya kenaikan lebih tinggi berlaku, harga emas dilihat akan menguji zon SBR (support become resistance) 1970.00 sebelum sasaran seterusnya adalah pada 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Spekulasi Pasaran Terhadap Laporan EIA, Harga Minyak Jatuh Menjunam

Harga minyak terus jatuh menjunam berikutan spekulasi terhadap data inventori minyak mentah U.S yang dijangka akan menunjukkan peningkatan yang besar.
Data rasmi laporan minyak oleh Energy Information Administration (EIA) akan dikeluarkan pada hari Rabu bagi minggu yang berakhir pada 10 November.
Berdasarkan laporan American Petroleum Institute (API), inventori minyak U.S meningkat sebanyak 6.5 juta tong pada minggu lepas berbanding jangkaan penganalisis yang mensasarkan kejatuhan sebanyak 2.2 juta tong.
Laporan API juga menunjukkan inventori minyak gasoline meningkat sebanyak 2.3 juta tong, manakala inventori minyak penyulingan jatuh sebanyak 2.5 juta tong.
Minyak mentah WTI (West Texas Intermediate) bagi kontak penghantaran Disember jatuh sebanyak 0.95% kepada $55.17 setakat jam 5.35 petang. Harga semasa kini bergerak di bawah paras tertinggi dua tahun lalu iaitu di $56.24 setong.
 Minyak Brent pula yang didagang ICE Future Exchange di London kini berada di sekitar $61.64 setong iaitu jatuh sebanyak 0.92% setakat jam 5.35 petang. Harga kini tersasar daripada harga tertinggi 2 setengah tahun lalu iaitu pada $64.65 setong.
Harga minyak jatuh hampir 2% pada hari Selasa selepas International Energy Agency (IEA) meramalkan bahawa akan dapat peningkatan dalam minyak syal menyebabkan pasaran semakin sangsi bahawa pasaran minyak sedang mengetat.
Kenyataan IEA berbeza dengan Organisasi Negera Pengeksport Petroleum (OPEC) yang menyatakan bahawa pasaran minyak akan menunjukkan pertumbuhan yang kukuh dalam permintaan.
Pengeluaran minyak U.S meningkat sebanyak 14% sejak pertengahan 2016 kepada 9.62 juta tong. Data rasmi laporan minyak oleh Energy Information Administration (EIA) akan dikeluarkan pada hari Rabu.
Walaupun dengan sentimen yang berlaku, harga minyak dijangka masih akan lagi berada kukuh berikutan usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil.


Ini Yang Terjadi Kepada Pasaran Minyak Mentah Apabila Washington Mengenakan Sekatan Terhadap Tehran!

Harga minyak meningkat pada Isnin berikutan kebimbangan terhadap sekatan baru di Iran yang bakal menjejaskan bekalan minyak mentah. Namun begitu, sentimen ini dihadkan disebabkan tanda-tanda peningkatan terhadap pengeluaran AS.
Ketegangan hubungan di antara Tehran dan Washington mula meningkat sejak ujian peluru berpandu balistik baru-baru ini telah menyebabkan pentadbiran Presiden Donald Trump mengenakan sekatan terhadap individu dan entiti tersebut.
Brent mentah iaitu penanda aras antarabangsa diniagakan pada $56.86 setong, meningkat sebanyak 5 sen dari sebelum ini.
Dalam masa yang sama, WTI mentah turut didagang meningkat dalam sesi ini.
 Menurut ANZ Bank pada Isnin, langkah mengenakan sekatan yang diambil ke atas Iran tidak menganggu bekalan buat masa ini.
Hal ini kerana bekalan minyak mentah telah diimbangi dengan satu lagi kenaikan kukuh yang dilaporkan dari pelantar minyak mentah Amerika Syarikat sebelum ini.
Syarikat tenaga di AS melaporkan bahawa pelantar minyak telah meningkat buat minggu ke 13 berturut-turut dan dikatakan bakal mengganggu keputusan perjanjian yang telah dipersetujui oleh OPEC untuk memotong jumlah bekalan minyak mentah.
Pelantar di AS telah menyaksikan peningkatan sebanyak 17 buah pelantar bagi minggu lepas menjadikan jumlah kiraan semasa adalah sebanyak 583 buah.
Adakah Kejatuhan Sterling Hanya Mendatangkan Kesan Positif Buat Pengeksport UK?


USD/JPY Akan Catat Paras Tertinggi Terbaru Lagi?

Pasangan mata wang USD/JPY antara yang menjadi tumpuan pelabur pada minggu ini selepas siri kenaikan berterusan dipamerkan sejak Januari.
Sehingga dagangan Mac, harga telah mencapai kenaikan lebih 600 pips dari paras terendah 102.600 sehingga melepasi paras harga 109.00.
Meneliti pergerakan harga pada minggu lalu, harga telah mencapai paras ketinggian pada 109.200 sebelum susut semula pada zon sokongan sekitar 108.400.
Bersambung pada dagangan minggu ini, US dolar berjaya mengekalkan pengukuhan berbanding Yen untuk kembali semula membuat kenaikan dan menguji zon resistance minggu lalu.
Namun, pergerakan US dolar agak terhad sementara pelabur berwaspada menjelang mesyuarat FOMC dan kenyataan daripada Federal Reserve (Fed) untuk polisi monetari akan datang akan memberi petunjuk terbaru kepada pelabur bagi dagangan US dolar.
Sementara Yen kekal bergerak lemah berikutan jangkaan polisi monetari oleh Bank of Japan (BOJ) kekal longgar. Keputusan mesyuarat BOJ pada Jumaat akan dinantikan pelabur.
Pelabur kini memantau pergerakan harga pada carta USD/JPY dengan zon rintangan 110.00-109.400 menjadi zon utama yang akan diuji harga.
 Kali terakhir harga menguji zon rintangan tersebut adalah pada Jun 2020 sebelum harga bergerak dalam trend menurun sehingga penghujung tahun.
Sekiranya harga berjaya melepasi zon tersebut, jangkaan sasaran kenaikan lebih tinggi harga adalah menuju ke zon rintangan 111.500.
Sebaliknya jika harga kembali membuat penurunan semula, zon RBS (resistance become support) 108.500-108.200 akan bertindak sebagai zon sokongan bagi harga menyambung semula kenaikan.
Jika harga kekal jatuh lebih rendah, pelabur akan mula melihat perubahan trend harga pada carta USD/JPY untuk harga turun menuju ke paras-paras tumpuan sebelum ini sekitar 107.400 dan 106.500.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Dagangan Pasaran Forex Sepanjang Awal Sesi London

Sentimen berisiko adalah penggerak kepada harga dalam sesi dagangan Eropah yang membezakan pergerakan antara matawang safe-haven dan matawang berkadar faedah tinggi.
Matawang safe-haven JPY dan CHF mendapat permintaan tinggi dengan Yen menjadi matawang terkuat sejak sesi Asia. US dollar sebagai salah satu daripada aset safe haven juga mendapat manfaat daripada sentimen Risk-Off yang dicetuskan oleh Amerika Syarikat (Tariff 25% kepada $200 billion produk China).
Matawang berkadar faedah tinggi seperti AUD dan NZD seperti biasa tertekan dalam keadaan seperti ini. AUD dan NZD menjadi matawang yang paling banyak tertekan disebabkan China adalah destinasi eksport terbesar kedua-dua negara Australia dan New Zealand.
 Indeks US dollar yang mengukur kekuatan matawang greenback berbanding enam matawang yang lain membuat kenaikan sehingga 0.40% setakat pada pukul 8.45 malam.
Major pair seperti EUR/USD setakat ini susut 0.33% di mana GBP/USD susut 0.62%. USD/JPY setakat ini pula jatuh 0.31%, USD/CAD naik 0.15% dengan USD/CHF membuat kenaikan 0.25%. Pair AUD/USD dan NZD/USD pula masing-masing merekodkan kejatuhan sebanyak 0.49% dan 0.52% setakat ini.
Matawang paling kuat setakat ini adalah Yen (JPY) dan matawang paling lemah adalah GBP. Dengan menggabungkan matawang paling kuat dan lemah, pasangan matawang GBP/JPY jatuh sehingga 0.92% setakat ini bersamaan dengan 134 pip.
GBP menjunam apabila sidang media Gabenor Bank of England (BOE), Mark Carney bermula pada pukul 7.30 petang walaupun pada mulanya melonjak 30 minit sebelum itu. Ahli BOE menaikkan kadar faedah dengan undian 9-0 . Secara keseluruhan, kenaikan kadar faedah BOE pada Khamis dinilai sebagai ‘hawkish hike’ tetapi masih menyebabkan GBP tertekan ketika ini.


Aduhai! Inflasi Kanada Naik Lagi, Bagaimana Dengan Reaksi BOC?

Jabatan Statistik Kanada pada hari Rabu melaporkan bahawa Indeks harga pengguna (CPI) mencatat bacaan melepasi 5% buat pertama kali sejak September 1991 dengan meningkat 5.1% setahun pada bulan Januari dan meningkat daripada kenaikan 4.8% pada Disember 2021.
Indeks CPI tahun Januari adalah lebih tinggi daripada anggaran 5% y/y yang diramalkan oleh Scotiabank. Tanpa mengira harga petrol, CPI meningkat sebanyak 4.3% setahun pada bulan Januari iaitu kadar terpantas sejak pengenalan indeks pada tahun 1999. Penularan pandemik Covid-19 terus membebani rantaian bekalan dan mendorong peningkatan harga pengguna.
 Umumnya, rakyat Kanada terus merasakan kesan kenaikan harga barangan dan perkhidmatan, terutamanya untuk perumahan, makanan dan petrol, kata StatsCan.
Inflasi sering dibandingkan dengan perubahan pada gaji purata. Pada bulan Januari, CPI meningkat 5.1% setahun manakala data gaji daripada Penyiasatan Tenaga Buruh (LFS) mendapati gaji meningkat 2.4% dalam tempoh yang sama, bermakna, secara purata, harga naik lebih cepat daripada gaji rakyat Kanada.
Matawang Kanada terus mengukuh berbanding US dolar dimana USD/CAD didagangkan susut 0.20% pada paras dagangan 1.2669.


Sentimen dan Event Penting Yang Harus Beri Perhatian Sepanjang Minggu Ini (29 Mei-2 Jun 2017)

US Dollar berjaya melonjak daripada kejatuhan sebelum ini pada minggu terakhir bulan Mei. Menjejaki bulan Jun, pasaran kini menumpukan perhatian kepada data NFP, data keyakinan pengguna dan angka inflasi yang sering kali menjadi tumpuan dan kegemaran Fed.
Berikut merupakan event-event penting sepanjang minggu ini :
1.Indeks Harga Teras (PCE) Amerika Syarikat –30 Mei 2017 (Selasa, 8.30 pm)
Penurunan yang dicatat pada bacaan bulan Mac menimbulkan sedikit kebimbangan terhadap pasaran. Hal ini kerana, kejatuhan data tersebut merupakan satu lagi tanda kelemahan yang boleh menghalang Fed dalam menaikkan kadar pada pertengahan bulan Jun. kenaikan sebanyak 0.1 peratus dijangka di dalam laporan kali ini.
2. Data Keyakinan Pengguna AS –30 Mei 2017 (Selasa, 10.00 pm)
Menurut lembaga persidangan, data keyakinan pengguna dikatakan merosot pada bulan April dengan junaman kepada 120.3. data kali ini juga dijangka bakal menyaksikan penurunan kecil kepada 120.1.
3. Data Inflasi Zon Euro –31 Mei 2017 (Rabu, 5.00 pm)
Data inflasi teras melonjak kepada 1.2 peratus pada bulan April iaitu paras tertinggi sejak tahun 2013. Bagi bacaan kali ini, data inflasi diramalkan menjunam sebanyak 1 peratus. CPI menjunam 1.9 peratus bagi bulan April dan dijangka dicatat pada bacaan 1.5 peratus pada Mei.
 4. Data GDP Kanada –31 Mei 2017 (Rabu, 8.30 pm)
Ekonomi Kanada diramal tidak berubah pada Februari tetapi pertumbuhan keseluruhan telah melonjak pada suku pertama tahun 2017. Angka bulanan bulan Mac diramal meningkat sebanyak 0.3 peratus.
5. Indeks Pembuatan PMI Caixin China –1 Jun 2017 (Khamis, 9.45 am)
Pada bulan April, data PMI menyusut kepada 50.3 mata, tidak melebihi 50 mata yang memisahkan fasa pengembangan dan penguncupan sesuatu indeks. Data PMI dijangka akan dikeluarkan pada 50.2 dan bakal menjadi perhatian oleh pelabur dari Australia dan seluruh dunia.
6. Data Gaji ADP Amerika Syarikat –1 Jun 2017 (Khamis, 8.15 pm)
Automated Data Processing (ADP) memanaskan pasaran dari sektor swasta sebelum data rasmi berkaitan dengan sektor pekerjaan dikeluarkan pada Jumaat. Memetik laporan yang dikeluarkan pada bulan April, data ADP menunjukkan pertambahan sebanyak 177,000 pekerjaan dan keuntungan sebanyak 181,000 diramal kali ini.
7. Data NFP Amerika Syarikat –2 Jun 2017 (Jumaat, 8.30 pm)
Data ini merupakan barometer terakhir yang akan dinilai sebelum Fed membuat keputusan penting terhadap prospek kenaikan kadar pada bulan Jun. laporan yang dicatat pada bulan April dikatakan bercampur-campur dengan kemajuan yang sihat dapat dilihat di dalam data pertumbuhan pekerjaan. Kadar pengangguran juga menyusut sebanyak 4.4 peratus berbeza dengan kadar penyertaan yang menyusut kepada 62.9 peratus.
Ujian Peluru Berpandu Kali ke-9 Yang dilepaskan Oleh Korea Utara Membenam US Dollar Berbanding Yen


USD Tak Berani Ke Mana-mana, Data KDNK AS Jadi Sasaran!

Pelabur berhati-hati menjelang terbitan data pertumbuhan ekonomi Amerika Syarikat, memperlihatkan US dolar diperdagangkan sedikit berubah pada pembukaan sesi Eropah.
Bacaan awal keluaran dalam negara kasar (KDNK) diunjurkan berkembang sebanyak 2% pada suku pertama, berbanding 2.6% yang disemak semula pada suku sebelumnya.
Terbitan data ini boleh menjadi penunjuk arah buat dagangan US dolar seterusnya menjelang mesyuarat polisi FOMC yang akan berlangsung minggu depan.
Selain itu, tumpuan pelabur juga akan disasarkan kepada data tuntutan pengangguran AS yang dijangka menunjukkan peningkatan pada minggu lalu.
Beralih ke pergerakan mata wang lebih luas, euro terus didagangkan lebih kukuh pada sekitar paras ketinggian satu tahun yang dicapainya pada sesi terdahulu.
 Mata wang pound pula diniagakan hampir tidak berubah berbanding greenback dengan berlegar pada paras tertinggi 2 minggu.
Dalam pada itu, mata wang antipodean dolar Aussie dan New Zealand dilihat kembali bangkit daripada paras terendah satu bulan.
Pun begitu, kenaikan yang dicatatkan dolar Aussie agak terbatas memandangkan ia masih terkesan dengan data inflasi Australia yang menurun pada suku pertama.
Yen pula sedikit susut dengan pelabur lebih berwaspada menjelang mesyuarat polisi Bank of Japan (BOJ) yang akan berlangsung pada hari Jumaat (esok).
Dolar Kanada pula kekal didagangkan lebih rendah, menyusuli penyusutan yang dicatatkan dalam dagangan minyak mentah.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal USD/CAD – Timeframe H1 – 27/12/2018

Pergerakan harga pada chart pasangan matawang USD/CAD pada dagangan semalam dilihat agak mendatar di mana harga bergerak menguji paras ketinggian semasa di sekitar paras resistance MagicR1 pada indicator Moshed Magic Line semalam. Harga yang gagal mencatatkan paras ketinggian yang baru mula menunjukkan sedikit penurunan di mana harga telah bergerak rendah dari paras Magic Pivot pada dagangan semalam. Pergerakan harga dijangka akan terus bergerak pada kadar yang perlahan sehingga dagangan minggu terakhir untuk tahun ini berakhir.
Pada sesi pasaran Asia pagi ini, harga dilihat bergerak perlahan dan membuat sedikit kenaikan melepasi paras Magic Pivot 1.3586 hari ini sebelum harga bergerak mendatar di paras Magic Pivot tersebut sehingga penghujung sesi dagangan Asia. Jika harga menunjukkan kenaikan ke paras lebih tinggi, resistance pada 1.3605 (MagicR1) dijangka akan diuji sebelum harga yang berjaya melepasi paras tersebut akan terus menuju ke paras sekitar 1.3638 (MagicR2) sekaligus mencatatkan ketinggian yang baru pada chart USD/CAD untuk dagangan tahun ini. Sedikit lagi kenaikan yang berjaya dikekalkan harga bakal menyentuh paras resistance pada 1.3656 (MagicR3).
Namun, jika harga membuat penurunan lebih rendah dari paras Magic Pivot hari ini, jangkaan paras awal yang akan menjadi destinasi tumpuan adalah pada support 1.3554 (MagicS1). Penurunan harga seterusnya akan cuba melepasi pula paras support 1.3535 (MagicS2) sebelum menuju ke paras support yang berada di paras lebih rendah sekitar 1.3503 (MagicS3).
 Pantau perkembangan pasaran minyak mentah global yang terus mempengaruhi pergerakan harga pada chart USD/CAD. Lihat juga paras-paras yang menjadi tumpuan harga pada chart USD/CAD dan bandingkan dengan paras support dan resistance yang telah disediakan pada indicator Moshed Magic Line.

Paras support: 1.3554, 1.3535, 1.3503.
Paras resistance: 1.3605, 1.3638, 1.3656.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Isu Ukraine-Rusia Terus Panas! Tapi Kenapa USD Diam Je?

Pertikaian Ukraine-Rusia terus membelenggu sentimen pasaran dan melonjakkan permintaan terhadap safe-haven menuju dagangan penghujung minggu.
Kebanyakan mata wang utama dilihat kekal stabil selepas kedua-dua negara saling menunding jari mengenai isu serangan yang berlaku di wilayah Donbass pada Khamis.
Pasaran sebelum ini menganggap krisis ini telah selesai selepas Rusia mengatakan pengunduran tenteranya dari sempadan Ukraine, tetapi Amerika Syarikat dan negara Barat lain mengatakan ia adalah palsu dan Moscow sebenarnya sedang bersiap sedia untuk menyerang.
Mengikuti perkembangan terbaru isu ini, Rusia dilaporkan telah menghalau Timbalan Duta Besar Amerika ke Rusia untuk keluar daripada negara itu dan menuduh AS mengabaikan tuntutan keselamatannya.
 Tambahan daripada itu, Setiausaha Pertahanan AS melaporkan bahawa tentera Rusia sedang bergerak menghampiri sempadan Ukraine.
Ketidaktentuan ini membuatkan pasaran terus berwaspada dengan mempamerkan pergerakan mata wang yang terbatas di sekitar paras harga yang sama.
US dolar didagangkan mendatar walaupun permintaan terhadap aset safe-haven lain meningkat. Bacaan terbaru data tuntutan pengangguran AS yang meningkat pada minggu lalu menambah faktor untuk membataskan pergerakan greenback.
Sementara itu, euro juga didagangkan mendatar dan poun sedikit lebih kukuh ketika pelabur terus menantikan perkembangan mengenai isu Ukraine-Rusia. Data jualan runcit UK pada sesi Eropah akan dijadikan tumpuan pelabur pound.


Pemulihan Ekonomi UK Bakal Tergendala, GBP/USD Mula Susut

Berbeza berbanding mata wang Euro, walaupun US dolar bergerak lemah semalam, mata wang Pound Sterling gagal memanfaatkan peluang untuk meningkat malah susut lebih rendah sehingga penghujung sesi New York.
Ini adalah disebabkan kebimbangan kerencataan ekonomi UK yang sepatutnya beroperasi sepenuhnya pada 21 Jun ini berikutan varian Covid-19 Delta yang baru di UK dipercayai 60% lebih tinggi kadar penyebaran berbanding Alpha sebelum ini.
UK melaporkan lebih 7,500 kes dalam tempoh 24 jam, kadar peningkatan kes harian tertinggi sejak 17 Februari.
Carta harga pasangan mata wang GBP/USD semalam dilihat gagal meneruskan kenaikan untuk menguji semula paras rintangan pada 1.4200 sebelum penurunan lebih ketara dipamerkan pada sesi New York semalam.
Harga telah kembali bergerak di bawah paras halangan Moving Average 50 (MA50) pada pergerakan 1 jam harga yang memberi tanda awal kepada para pelabur untuk penurunan lebih rendah.
Harga turun hampir ke paras 1.41000 yang merupakan zon sokongan buat harga sebelum ini. Zon tersebut telah berjaya menyokong harga membuat kenaikan semula pada 3 minggu dagangan berturut-turut.
 Namun jika harga turun lebih rendah melepasi zon tersebut, paras sokongan pada 1.4000 akan menjadi tumpuan harga yang berada pada zon RBS (resistance become support).
Sekiranya harga kembali membuat kenaikan pula, zon rintangan 1.42000 akan terus diuji semula sebelum harga meneruskan kenaikan lebih tinggi.
Paras sasaran kenaikan seterusnya dilihat pada ketinggian sekitar 1.43000 yang dilihat sebagai zon rintangan yang diuji pada dagangan April 2018.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Positif Bagi Sektor Pembinaan UK Pada November

Data sektor pembuatan UK dikeluarkan pada petang tadi oleh Markit yang merupakan syarikat berasaskan informasi kritikal, dan analitik yang berkaitan ekonomi dunia. Indeks Purchasing Manager (PMI) bagi bulan November mencatatkan peningkatan dari 52.8 dari 52.6 bulan Oktober. Bacaan ini merupakan catatan lebih tinggi berbanding jangkaan penganalisis sebanyak 52.2 dan tertinggi sejak lapan bulan lepas.
Aktiviti perniagaan dan tempahan baru meningkat dalam kadar tertinggi sejak Mac 2016 dan terdapat kejatuhan mendadak dalam aktiviti pembekal.
Terdapat tanda pengukuhan dalam aktiviti dalam sektor pembinaan perumahan, walaupun kadar pengembangan masih sederhana. Sektor komersial pulan mencatatkan peningkatan pertama sejak enam bulan lepas.
Kita juga dapat melihat peningkatan dalam kos berikutan inflasi yang berada di paras tertinggi sejak lima tahun lepas dengan harga yang naik-turun memberikan kesan negative kepada keyakinan di dalam pasaran secara keseluruhan.
 Gunatenaga pula meningkat semula pada November berikutan peningkatan dalam penggunaan sub-kontraktor.
Data pada hari ini akan mengekalkan keyakinan yang menyelubungi prospek ekonomi dalam masa terdekat walaupun masih ada kebimbangan terhadap kelewatan projek pembinaan dalam jangka masa sederhana.
Pound Sterling atau GBP menyusut selepas data dikeluarkan yang memperlihatkan Gbp/Usd jatuh ke paras 1.2600 dari 1.2615. Walaupun data agak baik pada hari ini tidak cukup untuk membawa kenaikan Gbp/Usd naik sejurus data dikeluarkan.
Hal ini adalah biasa dalam pergerakan pasaran forex dan apa yang perlu dilakukan oleh trader-trader adalah sentiasa melihat pasaran dalam gambaran besar, kerana apa saja boleh berlaku dalam pasaran ini setiap saat. Penjagaan risiko dan pengurusan wang yang baik sangat diperlukan dalam mengharungi turun-naik (volatility) yang tidak terjangka.


AUD/USD – Analisis Teknikal H1 – 24/10/2017

 Pada awal pagi tadi AUD/USD mulai bearish lebih kurang 50 pips dan telah breakout harga Big Round Number iaitu 0.7800 dan kini ia berada di kritikal zone iaitu di sekitar Zone Support. Jika diperhatikan, harga bearish setelah ia gagal untuk breakout MagicR1 dan kini ia berpotensi untuk mencapai sekitar MagicS3 iaitu 0.7750 bagi membentuk new LL.
Oleh itu, Team Analisa berpendapat peluang yang boleh diperhatikan ketika ini adalah di sekitar harga 0.7750/30 sebelum ia membuat kenaikan semula. Apapun, jika breakout harga 0.7730 ia akan bearish ke level support seterusnya iaitu sekitar harga 0.7685.


GBP/USD Kembali Mencanak Semula 170 Pips!

Us dolar dilihat bergerak lemah di sesi Eropah bersambung ke sesi New York semalam ekoran reaksi pasaran terhadap hasil perbendaharaan Amerika Syarikat (AS) 10 tahun yang membuat penurunan di bawah paras 3.00% semula.
Selain daripada itu, Setiausaha Perbendaharaan AS Janet Yellen memberi keterangan mengenai Belanjawan Fiskal Tahunan 2023 berkata ekonomi AS menghadapi cabaran daripada “paras inflasi yang tidak boleh diterima” menyebabkan US dolar sedikit menyusut dari keuntungan yang diraih sebelum ini.
Sementara itu, mata wang Pound kembali pulih selepas keputusan kemenangan undian percaya (confidence vote) yang dilaksanakan telah berpihak kepada Perdana Menteri UK Boris Johnson.

Pergerakan harga pada carta pasangan GBP/USD dilihat telah membuat penurunan mencecah ke paras 1.2430 sebelum kembali melantun semula di sesi New York.
Pada mulanya, harga membuat penurunan sekitar 100 pips pada sesi Asia, dan kemudiannya melonjak semula 170 pips mencapai ketinggian 1.26000 sehingga dagangan penghujung sesi New York.
Namun kenaikan harga tersebut tidak berjaya melepasi resistance 1.26000 tersebut dan harga berlegar pada zon tersebut sehingga bersambung pada  sesi Asia pagi ini (Rabu).
 Sekiranya kenaikan harga diteruskan semula, harga yang melepasi zon 1.26000 bakal menuju ke sasaran ketinggian seterusnya pada 1.27000 untuk harga menguji zon rintangan tersebut.
Untuk kenaikan lebih tinggi yang diteruskan, sasaran harga selanjutnya dijangka menuju ke zon resistance 1.27500 pula.
Sebaliknya, jika harga tidak berjaya meneruskan kenaikan di atas zon 1.26000, berkemungkinan harga bakal membuat penurunan semula dan menguji kembali zon 1.25000 sebelum meneruskan penurunan lanjut ke zon tumpuan pada 1.24000.
Untuk penurunan lebih rendah pula, sasaran seterusnya adalah pada 1.22800 untuk harga mencatatkan paras terendah terbaru 3 minggu.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Sedikit Kecewa Apabila Emas Kembali Susut

Sedikit mengecewakan harapan buat para pelabur emas apabila harga emas pamerkan penurunan semula pada sesi Eropah semalam ketika jangkaan kenaikan pada sesi sebelumnya akan mencapai paras $1,800.
Pada carta harga XAU/USD yang mengukur nilai emas berbanding US dolar semalam telah membuat kenaikan ke paras ke paras ketinggian sekitar 1790.00 untuk mencatatkan paras tertinggi 8 minggu.
Kenaikan harga emas didorong oleh faktor pergerakan US dolar yang lemah sejak minggu lalu lagi sehingga bersambung ke awal minggu ini. Situasi ini menguatkan lagi jangkaan untuk harga meningkat ke paras 1800.00.
Selain itu juga, faktor lain yang menyokong nilai emas dalam pasaran adalah laporan kerajaan China akan membenarkan bank tempatan dan asing untuk mengimport emas dengan jumlah lebih besar ke negara itu.
Susulan itu, harga emas telah pamerkan peningkatan pada permulaan dagangan awal minggu. Namun, jangkaan untuk harga terus melonjak meleset apabila harga susut semula ke paras ke zon RBS (resistance become support) 1768.00.
 Pelabur perlu berwaspada selepas harga juga turun di bawah paras halangan Moving Average 50 (MA50) pada rangka masa 1 jam pergerakan yang memberi isyarat awal untuk trend bearish.
Sekiranya harga terus jatuh lebih rendah lepasi zon RBS sekitar 1760.00, berkemungkinan harga akan meneruskan penurunan menuju paras tumpuan 1745.00 sebelum ini.
Namun, jika harga berjaya menyambung kembali kenaikan, paras ketinggian yang dicapai semalam bakal diuji sebelum diatasi untuk menuju ke paras tumpuan 1800.00.
Harga masih belum mencapai paras tersebut selepas penurunan sejak dagangan Februari lalu.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ekonomi Australia Berkembang Pesat, KDNK Q2 Meningkat 0.8%

Ekonomi Australia terus meningkat lebih laju pada suku tahun kedua (Q2) berikutan eksport dan perbelanjaan pengguna menaik, meredakan kebimbangan pada jangkaan ekonomi yang semakin merosot.
Jabatan Statistik Negara Australia melaporkan, Keluaran Dalam Negara Kasar (KDNK) yang disesuaikan mengikut musim berkembang 0.8% pada suku tahun kedua, selepas meningkat 0.3% pada suku tahun pertama (Januari hingga Mac). Bacaan tersebut mengikut jangkaan penganalisis pasaran.
Pada unjuran tahun ke tahun, ekonomi telah berkembang 1.8% berbanding 1.7% pada suku tahun pertama. Perbelanjaan isi rumah juga meningkat 0.7% manakala barangan dan perkhidmatan eksport pula naik 2.7% bagi suku tahun kedua
 Pada awal minggu ini, jabatan statistik negara melaporkan perbelanjaan kerajaan Australia meningkat 1.2% bagi suku tahun kedua, sementara pelaburan oleh kerajaan dan perusahaan negara turut meningkat 11.9%.
Semalam, RBA mengekalkan kadar faedah mereka sejak Ogos 2016 di paras 1.5%. Kadar yang rendah ini dijangka akan terus kekal sepanjang tahun ini.
Pasangan matawang AUD/USD jatuh 30 pips ke paras 0.7995 selepas data tersebut dikeluarkan jam 9.30 pagi tadi.


Jangan Abaikan Matawang ini Menjelang Data Barangan US Malam Ini. Mana Tahu Boleh Profit?

GBP/USD kini mula membina trend menurun pada tahap 1.3240 selepas mencatat angka tertinggi sejak 15 Julai hingga 3 Ogos yang lalu.
Matawang ini mencari arah sementara menanti laporan durable goods Amerika Syarikat yang bakal dikeluarkan hari ini. Aktiviti dagangan juga semakin perlahan sementara menunggu perbincangan di Jackson Hole esok.
 Bagaimanapun, sentimen terhadap British Pound ini semakin bearish kerana tiada tanda-tanda kemerosotan melampau terhadap UK selepas Brexit. Perkara ini dapat dibuktikan apabila tidak semua data yang membabitkan UK dilaporkan negatif selepas peristiwa bersejarah tersebut.
Pelabur emas sudah boleh sedia untuk beli emas!


7 Berita Data Ekonomi Penting Tumpuan Pasaran Minggu Ini (20-24 Feb 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Selasa 5.00 Petang): Kesihatan ekonomi semasa akan dinilai melalui sektor penting ini dengan kebimbangan bacaan yang masih berada di paras yang menunjukkan penguncupan.
Data PMI Pembuatan & Perkhidmatan UK (Selasa 5.30 Petang): Bacaan angka yang berada di bawah paras 50.0 untuk beberapa bulan kebelakangan ini kekal menunjukkan risiko terhadap ekonomi semasa di UK.
Data Inflasi Kanada (Selasa 9.30 Malam): Bakal memberi petunjuk untuk penetapan dasar monetari Bank of Canada (BOC), kadar inflasi terbaru di Kanada akan diperhatikan setelah menunjukkan corak penurunan, namun masih berada di paras yang tinggi pada 6.3%.
 Data PMI Pembuatan & Perkhidmatan AS (Selasa 10.45 Malam): Kedua-dua sektor penting AS ini telah mencatatkan bacaan di bawah paras 50.0 mata untuk 4 bulan berturut-turut menunjukkan risiko pada tahap ekonomi semasa Amerika. Bacaan terbaru juga dijangka kekal suram.
Mesyuarat Polisi Bank Pusat New Zealand (Rabu 9.00 Pagi): Reserve Bank of New Zealand (RBNZ) dijangka untuk meningkatkan kadar faedah sebanyak 50 mata asas daripada 4.25% kepada 4.75%. Kenyataan susulan bank pusat akan diperhati rapat pelabur untuk petunjuk dasar monetari selanjutnya yang boleh beri kesan terhadap mata wang NZD.
Minit Mesyuarat FOMC (Khamis 3.00 Pagi): Butiran lanjut pada mesyuarat FOMC terbaru akan diteliti pelabur susulan isyarat bernada dovish ditampilkan oleh Federal Reserve (Fed) selepas kenaikan kadar faedah diperlahankan kepada 25 mata asas.
Data Pertumbuhan Ekonomi AS (Khamis 9.30 Malam): Bacaan kedua data keluaran dalam negara kasar untuk Amerika bagi suku terakhir 2022 lalu akan dinilai. Pada kebiasaannya, tiada perubahan pada angka bacaan dijangkakan pasaran daripada bacaan awal.


BoC Bertindak Di Luar Jangkaan, Kadar Faedah Dinaikkan 100 Mata! Ini Perkara Perlu Diketahui Pasaran

Bank Kanada mengambil keputusan untuk menaikkan kadar faedah yang besar pada kali ini dengan peningkatan sebanyak 100 mata asas kepada 2.5 peratus pada 13 Julai dalam perjuangan berterusannya untuk menurunkan inflasi harga pengguna yang membimbangkan. Kenaikan itu menandakan kenaikan satu kali terbesar dalam kadar faedah sejak 1998.
Berdasarkan kenyataan BoC, ” Majlis Pentadbiran memutuskan untuk mengambil laluan peningkatan kadar faedah lebih tinggi.”
Pasaran kewangan secara meluas menjangkakan peningkatan sebanyak 3/4 mata peratusan selepas Rizab Persekutuan A.S. menaikkan julat sasaran 3/4 mata peratusan pada 15 Jun. Bank pusat juga berkata bahawa inflasi adalah “lebih tinggi dan berterusan” daripada yang diunjurkan pada April. Berdasarkan jangkaan lepas, inflasi “kemungkinan akan kekal sekitar 8 peratus dalam beberapa bulan akan datang.”
Inflasi mencecah paras tertinggi 39 tahun sebanyak 7.7 peratus pada Mei dan telah melebihi had atas 3 peratus bank pusat dalam julat sasaran inflasi tahunan sejak April 2021.
 Atas dasar itu, bank pusat menunjukkan kebimbangan yang lebih besar mengenai jangkaan inflasi yang meningkat berdasarkan tinjauannya terhadap perniagaan dan pengguna, yang menunjukkan bahawa kumpulan tersebut menjangkakan inflasi kekal lebih tinggi untuk lebih lama.
Dalam laporan dasar monetari (MPR), bank pusat itu berkata bahawa hasil tinjauan tersebut mencadangkan ketidakpastian yang lebih besar terhadap halatuju inflasi masa hadapan. Rata-rata lonjakan inflasi didorong oleh faktor global seperti harga tenaga dan makanan yang tinggi. Dalam masa yang sama “tekanan harga domestik daripada lebihan permintaan menjadi lebih ketara.”
BoC menjangkakan inflasi berkurangan kepada kira-kira 3 peratus menjelang akhir 2023 sebelum kembali kepada sasaran 2 peratus menjelang akhir 2024. Bank of Canada mengunjurkan ekonomi Kanada akan berkembang 3.5 peratus pada 2022 sebelum berkembang perlahan pada 1.75 peratus pada 2023. Unjuran pertumbuhan untuk 2024 meningkat kepada 2.5 peratus apabila sektor perumahan stabil dan tidak lagi menghambat pertumbuhan ekonomi.
BoC juga mengulas mengenai kekurangan buruh, yang mendorong pertumbuhan gaji. Ia menyatakan bahawa perniagaan menaikkan harga disebabkan kos input dan upah yang lebih tinggi. Pasaran buruh menjadi lebih ketat apabila kadar pengangguran menurun kepada rekod rendah baharu sebanyak 4.9 peratus pada Jun dan gaji melonjak 5.2 peratus tahun ke tahun berbanding kenaikan 3.9 peratus Mei.
Matawang Kanada mengukuh berbanding US dolar dengan USD/CAD didagangkan susut 0.33% kepada paras dagangan 1.2978.


Empat Perkara yang Anda Perlu Tahu Dalam Sesi New York

Minit Mesyuarat The Fed, Data US memastikan kenaikan kadar.
Dalam minit mesyuarat Federal Reserve Open Market Committee (FOMC) yang telah berlangsung dua minggu lepas, ahli FOMC secara umumnya, bersetuju tentang potensi untuk menaikkan kadar (Fed Fund Rate) yang semakin kuat.
Sebahagian besar ahli dalam FOMC berpendapat adalah bersesuaian untuk menaikkan kadar atau target range Fed Funds Rate secepat mungkin jika data-data terdekat ini memberikan isyarat yang menunjukkan peningkatan ke arah objektif sasaran The Fed.
Bacaan Durable good pada bulan Oktober meningkat 4.80% dengan bacaan September juga mencatatkan peningkatan 0.40% yang merupakan data kajian semula selepas dilaporkan jatuh sebanyak 0.30%. Bacaan ini sejajar dengan jangkaan penigkatan secara berperingkat dalam perbelanjaan modal.
US dolar mencapai para tertinggi
 US dolar meneruskan penguatannya pada Khamis dengan andaian peningkatan potensi kenaikan kadar bulan depan. Indeks US dolar mencapai paras tertinggi sejak 13 tahun lalu berbanding matawang utama dunia yang lain. US dolar mencapai paras 102.11 empat jam lepas dan kini didagangkan di paras 101.65. Indeks ini telah pun menguat sebanyak 3% bulan ini berikutan jangkaan kenaikan kadar pada Disember dan andaian pasaran bahawa Trump akan meningkatkan rangsangan fiskal yang akan merancakkan lagi aktiviti ekonomi dan inflasi di US.
Pasaran ekuiti Eropah naik selepas kenaikan Wallstreet
Saham Eropah naik sedikit pada Khamis sehari selepas Wallstreet mencatatkan rekod tertinggi. EURO STOXX 50 naik 0.14%, France’s CAC 40 naik 0.22%, manakala German DAX 30 meningkat 0.14%. di Asia pula Nikkei naik 0.9% berikutan kejatuhan nilai Yen. Hari ini pasaran New York ditutup bersempena cuti umum ‘Thanksgiving’.
Harga minyak bergerak tenang
Harga minyak West Texas Intermediate (WTI) meningkat ke paras $48.20 dari $48.00  sejurus data dikeluarkan. Pun begitu, harga minyak mentah ini berada di paras 48.08 semasa artikel ini ditulis yang menunjukkan masih terdapat keraguan kepada perjumpaan OPEC minggu hadapan.


Menunggu Keluaran Data Utama, Ini Berlaku Pada US Dolar!

US dolar didagangkan sedikit lebih rendah pada sesi Eropah ketika pasaran kini memberi tumpuan kepada terbitan data-data utama pada malam ini.
Ketika penulisan, indeks dolar diperdagangkan susut pada sekitar harga 103.23 berbanding sekumpulan mata wang utama.
Terdahulu, mata wang gergasi itu meraih sokongan daripada minit mesyuarat FOMC yang memacunya meningkat lebih tinggi.
Minit daripada mesyuarat Jun menunjukkan bahawa majoriti penggubal dasar menjangkakan pengetatan selanjutnya dalam dasar pengetatan Federal Reserve (Fed).
Ia telah mendorong pengukuhan dalam hasil bon AS 10 tahun untuk membuat kenaikan ke paras tertinggi terbaru empat bulan pada 3.97%.
Pelabur kini dilihat lebih berwaspada menjelang terbitan data pekerjaan ADP sektor swasta Amerika Syarikat, tuntutan pengangguran dan JOLTS pada sesi New York nanti.
 Data-data tersebut akan menjadi petunjuk seterusnya kepada data pekerjaan utama NFP AS yang dijadualkan keluar pada hari Jumaat.
Pengunduran US dolar daripada keuntungan terdahulu tampaknya memberi sedikit sokongan untuk euro dan pound kembali didagangkan stabil, namun tidak berdaya membuat kenaikan lebih jauh.
Sementara dolar Aussie dan New Zealand juga cuba untuk memaparkan pemulihan, namun keuntungan yang dicatatkan terbatas.
Kebimbangan terhadap prospek pertumbuhan global ekoran pengetatan yang agresif oleh bank pusat utama tampaknya menjejaskan sentimen terhadap mata wang berisiko.
Ekoran itu, safe-haven yen dilihat mendapat manfaat daripada kebimbangan ini untuk didagangkan lebih kukuh berbanding US dolar dan kebanyakan mata wang utama lain.
Tahap kesihatan ekonomi AS akan dapat dilihat pada data-data yang akan dikeluarkan pada malam ini selepas beberapa siri kenaikan hawkish kadar faedah dilaksanakan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Sentimen Positif Brexit Bakal Lonjakan 130 PIPS Kenaikan Pada GBP/USD?

Matawang Pound Sterling pada dagangan Asia permulaan minggu ini dilihat agak mendatar selepas lonjakan yang dilakukan pada penghujung dagangan Jumaat yang lalu. GBP kembali mendapat permintaan ekoran laporan positif terhadap rundingan Brexit yang memberi harapan terhadap pelabur di mana sebelum itu matawang tersebut mengalami kejatuhan selepas beberapa menteri dalam kerajaan PM May meletak jawatan.
Laporan media pada hujung minggu lalu memberi perkhabaran yang positif buat Sterling. Akhbar Telegraph UK telah melaporkan bahawa berkemungkinan Brexit bakal dilanjutkan sehingga tempoh dua bulan dipertimbangkan untuk PM May jika undian akhir pada 12 Mac ini tidak menyokong beliau.
Dalam laporan yang lain, Pegawai atasan Kesatuan Eropah (EU) dengan sokongan kerajaan ada mencadangkan lanjutan sehingga 21 bulan dari tarikh akhir 29 Mac yang dijadualkan untuk Britain meninggalkan EU.
Sementara itu, dolar USD pula mula menunjukkan pergerakan yang lemah selepas perkembangan positif pada rundingan dagang melibatkan Amerika Syarikat dan China.
Selain itu juga, pelabur kembali tertumpu pada faktor fundamental di mana bank pusat FED dengan nada dovish berkemungkinan dilihat mengalami kesukaran bagi meneruskan langkah untuk menaikkan kadar faedah di Amerika Syarikat.
Diperhatikan pergerakan harga pada chart pasangan matawang GBP/USD pada hari ini, harga bergerak mendatar sejak awal sesi Asia bermula di paras resistance 1.30700. Paras ini telah diuji sejak minggu lalu namun harga gagal membuat kenaikan melepasi zon resistance di kawasan tersebut.
 Jika sentimen semasa menyokong pengukuhan GBP, harga berpotensi membuat kenaikan sehingga 130 pips menuju ke paras sekitar resistance 1.3209 (MagicR3) pada indicator Moshed Magic Line.
Namun, jika harga gagal melepasi zon resistance tersebut, berkemungkinan harga akan kembali bergerak rendah dari paras Magic Pivot 1.3033 hari ini dan turun mencatatkan sekitar 90 pips penurunan harga menuju ke paras support 1.2985 (MagicS1) yang merupakan antara paras tumpuan pada chart GBP/USD.
Lihat gambar chart GBP/USD di bawah untuk rujukan analisis teknikal anda dan lihat peluang posisi dagangan yang terbaik beserta kawalan risiko yang bersesuaian.

Paras support: 1.2985, 1.2921, 1.2874.
Paras resistance: 1.3097, 1.3144, 1.3209.


Sentimen Terkini Sesi London : JPY Matawang Terkuat, AUD Paling Lemah

US dollar menguat pada awal dagangan sesi Eropah pada Jumaat selepas tertekan sepanjang dua sesi dagangan sebelum ini pada Rabu dan Khamis. Matawang safe-haven Yen dan CHF pula menguat secara keseluruhan setakat pada pukul 3.10 petang.
Indeks US dollar yang mengukur kekuatan matawang greenback berbanding matawang utama yang lain naik 0.19% setakat pada pukul 3.10 petang.
Major pair EUR/USD membuat penurunan sebanyak 0.22% dengan GBP/USD susut 0.07%. USD/JPY  setakat ini membuat penurunan 0.26%, USD/CAD pula naik 0.30%. USD/CHF hampir tidak berubah dengan hanya susut 0.01%. Pair AUD/USD dan NZD/USD masing-masing melemah sebanyak 0.58% dan 0.20%.
Matawang paling kuat setakat ini adalah JPY dan CHF, manakala matawang paling lemah adalah AUD. Dengan menggabungkan matawang paling kuat dan lemah, pair AUD/JPY dan AUD/CHF masing-masing merekodkan kejatuhan 0.81% dan 0.55%.
 Yen dilihat sebagai matawang terkuat setakat ini dari kalangan matawang utama dunia. Matawang-matawang utama USD, GBP, Euro dan lain-lain melemah berbanding Yen. Apabila terdapat pengukuhan oleh matawang safe-haven, kita tahu ia disebabkan oleh kebimbangan pelabur terhadap risiko dalam pasaran.
Pasaran ketika ini dilihat berhati-hati menjelang mesyuarat negara G-7 pada hujung minggu ini. Disebabkan hal ini, safe-haven mendapat permintaan tinggi yang dapat dilihat dengan peningkatan Yen dan CHF. Dalam masa yang sama matawang berkadar faedah tinggi pula dijual.
Berdasarkan retorik terbaru Presiden Trump, pasaran tidak melihat beliau akan cuba berlembut dengan negara-negara G7 dalam mesyuarat khujung minggu ini. Beliau dijangka akan terus teguh dengan pendirian isu perdagangan dan dasar melindungi ekonomi Amerika Syarikat.
AUD adalah matawang paling lemah pada Jumaat berikutan faktor sentimen pasaran dan juga data perdagangan China yang kurang memberangsangkan. Lebihan dagangan China merosot daripada US$40.51 billion kepada hanya US$24.92 billion. AUD terkesan daripada data ini disebabkan hubungan perdagangan yang besar antara Australia dengan China.


Komen Dovish Ahli Bank Pusat UK Menekan Matawang GBP ke Paras Rendah

Matawang Sterling (GBP) jatuh di bawah paras $1.3200 berbanding US dolar pada Selasa selepas komen yang dibuat oleh pembuat polisi Bank of England secara keseluruhannya adalah ‘dovish’.
Matawang GBP jatuh sehingga 0.51% setakat ini dan didagang di sekitar 1.3187 setakat pukul 7.59 malam. Hasil Bon 10-tahun UK pula jatuh ke paras 1.285% setakat ini.
“Komen yang dibuat adalah dovish dan berhati-hati dan menunjukkan perdebatan dalaman bank pusat dalam halatuju kadar faedah di masa hadapan,” kata Neil Jones ketua jualan matawang dalam pengurusan dana di London.
Silvana Tenreyro salah seorang dari ahli bank pusat England berkata ‘tekanan kenaikan terhadap inflasi yang disebabkan oleh kelemahan Sterling akan mula reda dalam beberapa bulan akan datang.
 Awal hari ini menunjukkan data rasmi UK yang dikeluarkan menunjukkan inflasi (harga pengguna, CPI) mencapai paras tertinggi 3% jauh di atas sasaran inflasi BoE 2%. Namun, data ini adalah sejajar dengan jangkaan pasaran.
Kenaikan harga domestik UK lebih banyak disebabkan oleh kejatuhan nilai Sterling sejak Jun 2016 yang merupakan faktor sementara kepada kenaikan harga.
Matawang GBP juga melemah berbanding matawang utama yang lain seperti Aussie dan Yen yang menunjukkan kelemahan Sterling secara keseluruhan.
Walaupun dengan kenyataan yang agak dovish oleh Bank of England (BOE), pasaran masih menjangka bank pusat ini akan menaikkan kadar faedahnya beberapa bulan akan datang.
“Selepas beberapa minggu GBP terkesan oleh faktor politik, kami melihat GBP akan perlahan-lahan bergerak mengikut jangkaan mesyuarat Bank of England pada November,” kata Viraj Patel penganalisis di ING Bank.


Sentimen Terkini Pasaran Forex Setakat Pagi Ini

Dollar USD kembali mengukuh berbanding majoriti matawang utama yang lain setelah FED mengekalkan kadar faedah yang sedia ada untuk kali ini namun tetap dengan pendirian terhadap pengetatan polisi dan optimis ke arah kenaikan kadar faedah pada Disember nanti. Keyakinan para pelabur terhadap kenaikan tersebut juga meningkat ekoran ekonomi di AS yang berkembang pesat, kenaikan inflasi dan juga pertumbuhan pekerjaan yang kukuh.
Sementara FED dalam proses untuk menaikkan kadar faedahnya, Bank of Japan pula dijangka akan terus mengekalkan polisi monetari yang longgar berikutan faktor inflasi dan pertumbuhan ekonomi yang perlahan.
 Dalam perkembangan lain di Eropah, krisis defisit belanjawan Itali masih menjadi tumpuan pasaran dan menjejaskan pertumbuhan ekonomi di sana yang melihatkan matawang EURO didagangkan lemah dalam pasaran semasa. Tambahan lagi, Euro juga turut melemah selepas imbangan dagangan Jerman dicatatkan perlahan dan amaran daripada Bundesbank bahawa ekonomi Jerman mungkin mengalami kemerosotan pada suku tahun ketiga.
Pound Sterling terus disokong dengan keyakinan para pelabur terhadap jangkaan Britain yang semakin hampir mencapai persetujuan dalam perjanjian Brexit. Namun, Menteri Luar Britain, Jeremy Hunt berpendapat perjanjian tersebut yang bakal dicapai dalam masa terdekat ini dilihat seperti agak terdesak. Namun begitu, beliau masih cuba memberi penyampaian yang positif dan mengatakan bahawa rundingan tersebut telah berada pada tahap yang terakhir.


Adakah Sentimen Tragedi Serangan di Paris Mengganggu Dagangan Matawang Sesi Asia?

US Dollar meningkat sedikit dalam dagangan sesi Asia pada Jumaat selepas serangan pengganas di Paris menjelang pusingan pertama pilihanraya Presiden yang akan diadakan hujung minggu ini, sekali gus menambah kegelisahan kepada dagangan matawang Euro.
Seorang anggota polis terbunuh manakala dua yang lain cedera dalam serangan lewat malam tadi apabila seorang lelaki bersenjata api melepaskan tembakan di Pusat Bandar Paris.
US Dollar Index yang mengukur kekuatan matang gergasi berbanding enam matawang yang lain meningkat sebanyak 0.01 peratus kepada 99.72.
USD/JPY pula didagang sedikit berubah kepada 109.34 sehingga 0.03 peratus, manakala AUD/USD didagang sedikit menurun dalam sesi ini.
EUR/USD meningkat sebanyak 0.03 peratus kepada 1.0717.
 Menurut penganalisis kajian FXTM, Lukman Otunuga dalam satu nota, ketidaktentuan politik yang masih berulang di Eropah akan menyebabkan Euro memasuki trend bearish dalam jangka panjang dan meletakkan harga di paras yang lebih rendah.
Semalam, US Dollar menjunam berbanding matawang utama pada Khamis kerana dipengaruhi oleh data ekonomi yang lemah, manakala Euro didagang agak tinggi menjelang pilihanraya Presiden.
US Dollar kekal di landasan untuk mengakhiri minggu ini dengan dagangan negatif selepas tuntutan faedah pengangguran dilaporkan meningkat sebanyak 10,000 bagi minggu berakhir 15 April.
Dalam laporan berasingan, Fed Philadelphia berkata bahwa indeks perkilangan Philly meningkat kepada pelarasan bermusim sebanyak 22.0 daripada 32.8 pada bulan sebelumnya berbanding jangkaan sebanyak 25.0.
Di tempat lain, Euro terus didagang lebih tinggi walaupun keraguan terhadap keputusan pilihanraya masih mempengaruhi sentimen semasa.
Kota Paris “Berdarah” Beberapa Hari Menjelang Pilihanraya Presiden!


Sentimen Terkini Pasaran : Krisis Kewangan Turki Memberi Kesan Pada EURO

US dollar kekal kukuh di paras tertinggi 13 bulan yang lalu berbanding beberapa matawang yang lain berikutan krisis kewangan yang berlaku di Turki dengan emas juga membuat penurunan pada Isnin disebabkan kekuatan greenback.
Matawang safe-haven Yen, Chf dan juga US dollar membuat kenaikan dengan risiko yang membimbangkan di Turki. US dollar salah satu daripada matawang safe-haven juga mendapat sokongan daripada kejatuhan matawang Euro ketika ini.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.12% setakat pada pukul 9.42 pagi pada Isnin.
Major pair seperti EUR/USD setakat ini susut 0.29% di mana GBP/USD merekodkan kenaikan 0.16%. USD/JPY setakat ini jatuh sehingga 0.49%, USD/CAD didagangkan naik 0.09%. USD/CHF pula didagang merosot 0.13%. Pair AUD/USD mencatat penurunan 0.30% dengan NZD/USD membuat kenaikan 0.11%.
 Matawang paling kuat setakat ini adalah Yen, manakala matawang paling lemah adalah AUD dan Euro. Dengan menggabungkan matawang kuat dan lemah, pasangan AUD/JPY dan EUR/JPY jatuh sehingga 1.07% dan 1.00% setakat ini.
Matawang Euro merekodkan kejatuhan apabila mencapai paras terendah 13 bulan yang lalu berbanding US dollar pada awal dagangan minggu ini. Euro mencatat kejatuhan sepanjang minggu lalu dengan EUR/USD jatuh sehingga 260 pip dengan matawang safe-haven Yen dan juga US dollar mendapat permintaan disebabkan risiko kepada bank Eropah berikutan krisis yang dialami oleh negara Turki.
Selepas jatuh ke paras terendah 7.24 berbanding US dollar pada awal Isnin, Lira Turki mendapat sedikit kekuatan selepas Menteri Kewangan Berat Albayrak berkata Turki telah membuat perancangan ekonomi untuk mengurangkan kebimbangan pelabur.
Matawang Euro begitu tertekan selepas laporan Financial Times mengatakan European Central Bank (ECB) bimbang terhadap risiko yang dihadapi oleh bank Sepanyol, Itali dan Perancis terhadap krisis Turki.


Kegoyahan USD Beri Ruang Pada Matawang Utama Untuk Bernafas

US dolar mengurangkan keuntungan yang diraih minggu lalu dengan didagangkan sedikit susut berbanding sekumpulan matawang utama pada sesi Eropah.
Indeks dolar yang mengukur kekuatan dolar greenback berbanding enam matawang utama lain, diniagakan di sekitar 92.10.
Kenyataan hawkish Federal Reserve (Fed) sebelum ini telah mendorong dagangan US dolar sejak minggu lalu dan membebankan sentimen terhadap matawang berisiko sejak minggu lalu, termasuk pasaran saham.
Namun, disebabkan penurunan mendadak hasil bon AS menyebabkan pengukuhan dagangan dolar greenback sedikit terbatas.
 Penanda aras hasil bon AS 10 tahun dan 30 tahun mengalami penurunan mendadak pada sesi Asia sebelum ini, menyentuh paras terendah empat bulan, di mana hasil 30 tahun susut di bawah tahap 2% buat pertama kalinya sejak Februari.
Penyusutan ini telah memberi peluang buat kebanyakan matawang utama untuk meningkat, terutamanya matawang yen Jepun yang sensitif terhadap penurunan hasil bon AS.
Matawang yen dan euro masing-masing diperdagangkan 0.2% lebih tinggi berbanding USD pada sesi Eropah.
Sementara matawang pound pula sedikit meningkat di sekitar harga 1.38470 berbanding dolar greenback, setelah menyentuh paras terendah hampir dua bulan pada awal sesi Asia sebelum ini.
Bagaimanapun, penyusutan US dolar dilihat tidak ketara dan masih meletakkan matawang gergasi itu lebih tinggi di sekitar paras ketinggian hampir dua bulan berbanding pesaing utamanya.


Analisis GOLD – Emas Gagal Tembus $1,680, Gagal Juga Buat Pelabur Tersenyum Minggu Ini

Sepanjang minggu ini, terdapat pergerakan yang menarik dipaparkan oleh dagangan komoditi emas, namun secara keseluruhannya harga masih dilihat berlegar dalam zon yang mendatar.
Disebabkan pergerakan mata wang US dolar yang dilihat rancak dengan beberapa kali berubah arah, turut mempengaruhi turun naik nilai emas semasa.
Ini dapat diperhatikan pada carta harga XAU/USD yang mengukur nilai emas berbanding US dolar sepanjang minggu.
Terdapat pergerakan agresif harga emas ketika reaksi mesyuarat FOMC lalu dengan kenaikan harga yang melonjak ke paras ketinggian 1688.00 kemudiannya menjunam semula ke zon support 1655.00.
Pada Khamis semalam, harga emas dilihat turut memaparkan lantunan semula ketika US dolar menyusut sebentar selepas kejutan langkah campur tangan Jepun dalam pasaran kewangan, menyaksikan harga menguji zon rintangan pada 1680.00 namun tidak berjaya untuk melanjutkan kenaikan ke paras lebih tinggi.
Penurunan emas berlaku semula pada hari ini (Jumaat) kembali ke zon support 1655.00 pada sesi Eropah dengan pengukuhan US dolar yang dipamerkan semula.
Isyarat bearish pergerakan harga emas dinilai susulan harga yang bergerak di bawah paras halangan Moving Average 50 (MA50) pada rangka masa 1 jam di carta XAU/USD.
 Penurunan lebih rendah bakal dijangkakan untuk melepasi zon support semasa untuk catatkan paras terendah terbaru 2 tahun bagi emas dengan sasaran boleh mencecah sekitar 1640.00.
Namun waspada sekiranya berlaku kenaikan harga emas di penghujung minggu ini dengan kemungkinan terkesan oleh aktiviti profit-taking atau faktor-faktor lain.
Harga boleh melantun semula untuk kembali menguji rintangan 1680.00 sekali lagi pada zon SBR (support become resistance) tersebut.
Dan jika melepasi zon tersebut, pergerakan harga emas yang lebih bullish bakal menuju zon tumpuan sebelum ini pada 1700.00 seterusnya ke zon 1720.00 yang lebih tinggi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

US dolar berada di paras kukuh 3 1/2 bulan tinggi berbanding matawang utama pada hari Jumaat berikutan peningkatan hasil bon kewangan US. Manakala matawang Euro menyusut berikutan nada dovish daripada Bank pusat Eropah.
Indeks US dolar berbanding 6 matawang utama mengukuh kepada paras 91.60 setakat jam 9.45 a.m. Bacaan ini naik daripada bacaan tertinggi 4 bulan lalu iaitu pada 91.016.
Hasil bon kewangan US 10-tahun telah meningkat sebanyak 3 peratus namun masih lagi dihimpit kebimbangan terhadap inflasi peningkatan penawaran hutang berikutan polisi potongan cukai Trump dan pelan perbelanjaan.
Pada tahun ini, korelasi antara hasil bon US dan US dolar tidak begitu jelas kerana pelabur lebih menumpukan pada hubungan perdagangan dan isu geopolitik dengan matawang. Dimana matawang lebih banyak dipengaruhi oleh tweet daripada Trump berbanding data ekonomi dan hasil bon.
 Setakat ini, tekanan hubungan US-China semakin berkurangan dan pasaran mengalihkan tumpuan mereka pada kadar faedah.
Euro menyusut berbanding US dolar apabila EUR/USD menyusut sebanyak 0.03% kepada 1.2102. Jatuh daripada paras sesi sebelumnya dan merupakan paras terendah sejak 12 Januari.
Penyusutan ini adalah disebabkan ECB Mario Draghi memberi komentar bahawa beliau mengakui kelembapan bacaan data pertumbuhan.
Matawang US dolar menyusut berbanding matawang yen sebanyak kepada 109.27.


Sektor Perkhidmatan UK Merosot Pada Januari, GBP/USD Tertekan

Aktiviti dalam sektor perkhidmatan UK merosot bulan lalu dengan data yang dikeluarkan oleh Markit menunjukkan indeks PMI susut kepada 53 berbanding jangkaan 54.1.
Data sebelum ini merekodkan bacaan 54.2 di mana bacaan melebihi 50 menunjukkan aktiviti yang berkembang manakala di bawah 50 adalah sebaliknya.
Markit mengatakan pengeluaran perkhidmatan di UK meningkat pada kadar terendah sejak September 2016, dengan tempahan baru juga naik pada kadar rendah berbanding bacaan purata 2017.
Markit juga menunjukkan data Januari berkemungkinan akan memperlahankan pertumbuhan ekonomi kepada hanya 0.3% daripada 0.4%. Ia juga dilihat negatif kepada polisi monetari Bank of England.
 Dengan tinjauan yang juga menunjukkan tekanan harga yang lemah, data kali ini mengurangkan potensi kenaikan kadar faedah bank pusat.
Data hari ini sekaligus diterjemahkan kepada kelemahan matawang GBP dengan GBP/USD susut hampir 80 pip selepas data ini dikeluarkan sehingga pada masa artikel ini ditulis.
Data jualan runcit Zon-Eropah
Jualan runcit di Zon Eropah pada bulan lalu merosot disebabkan jualan tenaga dan pakaian yang rendah.  Statistik Eropah melaporkan jualan runcit di 19 negara merosot 1.1% lebih daripada jangkaan kemerosotan 1.0%. Bulan November merekodkan peningkatan 2%.
EUR/USD tidak banyak berubah selepas data ini dikeluarkan pukul 6 petang tadi.


Pasaran Forex Bergerak Tidak Menentu Sejak Isnin, Adakah Sentimen Pasaran Telah Pulih?

US dolar meneruskan kenaikan selepas kejatuhan pada Isnin dengan sentimen pasaran global kini beransur pulih. Dengan kejatuhan Wallstreet pada Isnin sebenarnya jelas menunjukkan bahawa pasaran bimbang dengan keadaan semasa pasaran.
Wallstreet membuat kenaikan semula pada Selasa yang mengembalikan keyakinan pasaran. Dengan pemulihan sentimen pada hari tersebut kenaikan Yen pada Isnin bergerak sebaliknya di mana US dolar juga mengukuh semula.
Kejatuhan US dolar pada Isnin telah dijangka tidak akan berterusan dalam tempoh yang lama berikutan data pekerjaan (NFP) yang positif Jumaat lalu. Pasaran menganggap kejatuhan Wallstreet pada Isnin hanyalah pergerakan biasa dan majoriti penganalisis menganggap ia hanya pembetulan harga (correction).
Indeks US dolar ketika ini naik 0.21% pada masa artikel ini ditulis dengan EUR/USD susut 0.28%.
 Sementara itu, AUD/USD merekodkan penurunan setakat hari ini walaupun pada Selasa membuat kenaikan. Antara penyebab kenaikan AUD pada Selasa adalah kenyataan polisi monetari yang dilihat neutral oleh RBA (Reserve Bank of Australia) dan juga sentimen pasaran yang semakin baik.
Matawang NZD pula membuat kenaikan pada Selasa berikutan data GDT yang positif, ditambah dengan sentimen yang semakin pulih. Namun kedua-dua matawang AUD dan NZD hari ini melemah berbanding USD apabila matawang greenback itu mengukuh secara menyeluruh.
Pasaran Komoditi
Harga emas sejak daripada Isnin bergerak agak volatile (turun-naik) dengan sentimen berubah dalam masa singkat. Emas seperti biasa akan bergerak secara langsung mengikut pergerakan US dolar. Dalam satu keadaan yang lain emas juga akan mendapat permintaan jika terdapat risiko dalam pasaran kerana emas adalah bersifat boleh melindungi nilai kekayaan kerana harganya yang stabil.


6 Berita Data Ekonomi Penting Tumpuan Pasaran Minggu Ini (13-17 Februari 2023)

Berikut merupakan sebahagian data-data ekonomi penting yang bakal menjadi tumpuan pasaran sepanjang minggu ini.
Data Pekerjaan UK (Selasa 3.00 Petang): Beberapa komponen penting dalam laporan data pekerjaan UK akan diteliti minggu ini selepas bank pusat England (BOE) pada mesyuarat polisi minggu sebelum ini telah memberi isyarat untuk menghentikan langkah pengetatan dasar.
Data Inflasi AS (Selasa 9.30 Malam): Baka menjadi indikator kritikal buat AS dan juga pasaran global adalah pada kadar inflasi AS yang akan menunjukkan arah bagi dasar monetari oleh Federal Reserve selepas ini. Jika penurunan inflasi berterusan, pasaran akan menjangkakan dasar monetari yang lebih cenderung menuju ke arah pelonggaran.
 Data Inflasi UK (Rabu 3.00 Petang): Kadar inflasi juga akan diteliti oleh BOE dalam menilai kesihatan ekonomi semasa melalui bacaan harga pengguna sebelum penetapan dasar monetari seterusnya.
Data Jualan Runcit AS (Rabu 9.30 Malam): Kadar jualan runcit di Amerika diramal catat peningkatan positif untuk bulan Januari berbanding angka suram bulan sebelumnya. Bacaan positif akan memberi sokongan terhadap mata wang US dolar.
Data Pekerjaan Australia (Khamis 8.30 Pagi): Ekonomi Australia dijangka untuk mencatatkan pertambahan sekitar 20,000 pekerjaan untuk Januari selepas kehilangan 14,600 pekerjaan pada penghujung 2022 lalu. Kadar pengangguran diramal kekal di paras 3.5%.
Data PPI AS (Khamis 9.30 Malam): Bacaan data indeks harga pengeluar AS akan mempengaruhi angka pada bacaan pengguna. Jangkaan pada terbitan angka bulan terbaru adalah lebih positif dengan peningkatan berbanding penurunan sebelum ini.


Trend Penurunan Harga EUR/USD Bermula?

Pergerakan harga pada carta pasangan mata wang EUR/USD menunjukkan kenaikan pada sesi Asia hari ini susulan US dolar menyambung penyusutan nilai pada permulaan dagangan 2021.
Pada minggu lalu yang menjadi penutup dagangan 2020, harga menunjukkan penurunan sedikit pada hari terakhir dagangan berkemungkinan faktor pengambilan keuntungan (profit-taking) selepas penjualan berterusan US dolar sepanjang minggu.
Zon harga 1.2300 dilihat menjadi rintangan buat harga sebelum harga turun di bawah paras halangan Moving Average 50 (MA50) yang berkemungkinan memberikan isyarat permulaan trend penurunan harga.
Kenaikan harga pada awal sesi hari ini menguji zon SBR (support become resistance) 1.22500 meningkat 30 pips dari paras pembukaan harga.
Zon tersebut akan diuji begitu juga halangan dinamik MA50 yang akan menjadi rintangan harga untuk memberi petunjuk trend bearish.
 Sekiranya harga membuat kenaikan melepasi zon SBR 1.22500 dan juga halangan MA50, zon resistance pada 1.23000 sekali lagi akan diuji sebelum harga pamerkan kenaikan lebih tinggi.
Namun jika harga susut lebih rendah, zon RBS (resistance become support) 1.21800-1.20900 akan diuji sebelum penurunan lebih rendah akan menuju pula ke zon RBS 1.20900.
Bagi mata wang Euro, pelabur akan memberi tumpuan pada data-data ekonomi untuk menilai sektor pembuatan di Eropah.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ekoran Risiko Pasaran, USD/JPY Telah Catat 300 Pips Penurunan Sejak Minggu Lalu

Matawang safe-haven Yen kekal mengungguli carta dagangan untuk pasaran kewangan pada minggu ini ekoran sentimen pasaran yang masih berisiko.
Harapan untuk wabak Coronavirus COVID-19 untuk reda dalam beberapa bulan lagi telah lenyap ekoran jangkitan virus yang dilihat merebak aktif ke luar China.
Ekonomi Amerika Syarikat yang kini berdepan ancaman, penganalisis ekonomi memberi pandangan bahawa impak Coronavirus akan menjadi lebih buruk berbanding kesan perang dagang antara Amerika Syarikat dan China sebelum ini.
Turut menambahkan lagi risiko pasaran dengan isu ketegangan geopolitik antara Turki dan Syria di mana dilaporkan pembunuhan 29 tentera Turki oleh Syria.
Turki dikatakan bersiap sedia untuk bertindak balas dan turut mendakwa terdapat campur tangan pihak Rusia. Ini telah meningkatkan lagi risiko global yang sedang diserang wabak COVID-19.
Jika diperhatikan penurunan harga pada carta pasangan matawang USD/JPY, harga telah mencatatkan hampir 300 pips penurunan dari paras ketinggian yang dicapai pada minggu lalu.
 Dagangan US dolar yang terus melemah telah mendorong penurunan harga ke paras lebih rendah sepanjang minggu ini selepas turun melepasi paras penting 110.000 semalam.
Penurunan yang menguji paras support 109.700 semalam dilihat pantul menguji paras halangan Moving Average 50 (MA50) pada zon SBR (support become resistance) kemudian menyambung semula penurunan ke paras lebih rendah.
Menyambung dagangan pada sesi Asia hari ini, harga masih mengekalkan momentum penurunan sehingga ke paras 109.300 setakat jam 10.30 pagi.
Penurunan harga dijangka akan diteruskan sehingga mencecah paras 108.300 yang merupakan support terendah bagi dagangan tahun ini yang dicecah paras penghujung Januari lalu.
Namun jika berlaku kenaikan harga semula, zon SBR pada 109.700 akan kembali diuji dan jika kenaikan diteruskan, tumpuan akan terarah semula pada paras 110.000.
Lihat gambar carta pasangan matawang USD/JPY di bawah untuk rujukan analisis teknikal anda.


Analisis GOLD – Emas Mencanak Tinggi, Tapi Lebih Parah Menjunam

Dagangan emas juga tidak kurang hebat dalam memberi kejutan kepada pelabur dalam suasana pasaran yang bergelora.
Harga emas pada Khamis semalam telah melonjak sekitar $60 sebelum menjunam semula hampir $100!
Pada carta harga XAU/USD yang mengukur nilai emas berbanding US dolar semalam, pelabur emas tersenyum girang menyaksikan harga mendaki tinggi pada sesi Asia dan Eropah semalam.
Paras tertinggi dicapai harga adalah pada sekitar 1974.00, tertinggi dicapai sejak Ogos 2020.
Ini telah melepasi sasaran penganalisis untuk mencapai paras sekitar 1950.00. Kenaikan harga emas didorong oleh kebimbangan pelabur yang mengikuti perkembangan krisis peperangan Rusia dan Ukraine yang mengejutkan dunia semalam dengan aset safe-haven emas menjadi tarikan.
Namun, apa lebih mengejutkan apabila harga emas kembali menjunam pada sesi New York semalam hingga hampir 1,000 pips.
Hal ini adalah susulan reaksi pasaran terhadap langkah kesepakatan para pemimpian dunia yang meningkatkan sekatan ke atas Rusia ekoran tindakan Rusia menyerang Ukraine.
 Harga emas kembali menjunam hingga bawah paras 1900.00 dan mencecah paras terendah harian sekitar 1878.00 pada zon RBS (resistance become support) sebelum pantul semula sehingga bersambung pada dagangan Jumaat.
Kenaikan harga walau bagaimanapun dilihat terhad dan harga menguji halangan Moving Average 50 (MA50) pada rangka masa 1 jam untuk memberikan isyarat pergerakan emas selanjutnya sementara perkembangan krisis Rusia-Ukraine terus dipantau.
Untuk jangkaan penurunan harga, zon RBS 1870.00 terus menjadi tumpuan untuk diuji sebelum penurunan diteruskan akan menuju pula zon 1850.00.
Namun jika harga emas kembali melonjak, paras 1950.00 bakal ditembusi lagi dan pelabur ingin melihat sama ada paras ketinggian yang dicapai semalam mampu diatasi sebelum mensasarkan pula sehingga ke paras 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah GBP/USD Melonjak Semula Menjelang Mesyuarat BOE?

Berbeza berbanding US dolar yang masih mengukuh dalam pasaran walaupun sentimen krisis Rusia-Ukraine sedikit reda, mata wang Pound terus alami tekanan dengan penyusutan nilai pada penutup dagangan penghujung minggu lalu.
Krisis peperangan Rusia-Ukraine yang berlarutan sehingga beberapa minggu ini juga memberi kesan buruk terhadap ekonomi Britain setelah amaran turut dikeluarkan oleh Menteri Kewangan, Rishi Sunak.
Namun, pelabur positif terhadap jangkaan untuk Pound kembali meningkat pada minggu ini dengan keputusan mesyuarat bank pusat England (BOE) bakal memperlihatkan kenaikan kadar berlaku.
Begitu juga tumpuan terhadap keputusan mesyuarat FOMC dengan jangkaan untuk Federal Reserve (Fed) menaikkan kadar faedah pada mesyuarat kali ini.

Pergerakan harga semasa pada carta pasangan mata wang GBP/USD masih melihatkan corak penurunan yang dipaparkan pada pembukaan dagangan awal minggu ini menyambung penurunan minggu lalu.
Pada minggu lalu, kenaikan harga yang dilakukan terkandas pada zon rintangan 1.32000 sebelum harga susut melepasi paras sokongan 1.31000 mencatatkan paras terendah terbaru 16 bulan mencecah sekitar 1.30300.
 Harga yang juga kembali bergerak di bawah paras halangan Moving Average 50 (MA50) pada rangka masa 1 jam di carta GBP/USD masih memberi isyarat untuk pergerakan trend bearish.
Penurunan harga yang bersambung pada minggu ini bakal melepasi support terbaru pada 1.3000 dengan sasaran penurunan selanjutnya adalah pada 1.29000.
Sebaliknya jika kenaikan harga berlaku, rintangan awal yang bakal diuji dilihat pada 1.31000 sebelum harga kembali semula ke zon rintangan 1.32000 minggu lalu.
Untuk kenaikan lebih tinggi, zon SBR (support become resistance) 1.33000 dan 1.34000 bakal menjadi tumpuan seterusnya untuk pergerakan harga pada trend bullish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Alamak! Kenapa Pula Emas Tergelincir Ni?

Harga emas kembali tergelincir di bawah paras harga $1,800 per auns pada sesi Asia, ketika US dolar mendaki semula dari paras terendah satu minggu berbanding pesaing utamanya.
Spot emas merosot ke sekitar harga $1,795 per auns, setelah susut 0.45% pada awal dagangan Rabu. Niaga hadapan emas pula diniagakan menyusut pada $1,797 per auns.
Indeks dolar naik 0.1% lebih tinggi pada sesi Asia, mengurangkan daya tarikan buat logam berharga emas bagi pemegang matawang lain.
 Penganalisis Goldman Sachs telah meningkatkan kemungkinan bahawa Federal Reserve (Fed) akan mengumumkan permulaan untuk mengurangkan pembelian bonnya pada bulan November.
Tumpuan kini diberikan pada ucapan Pengerusi Fed, Jerome Powell di simposium Jackson Hole pada Jumaat ini dan melihat sama ada beliau akan memberikan garis masa mengenai penarikan rangsangan.
Sementara itu, pakar penyakit berjangkit utama AS, Dr Anthony Fauci memberitahu pada Selasa bahawa Amerika akan dapat mengawal wabak Covid-19 pada awal tahun depan sekiranya lebih ramai orang divaksinasi
Ini ekoran kelulusan penuh yang diberikan oleh Pentadbiran Makanan dan Ubat-ubatan AS (FDA) terhadap vaksin Covid-19 yang dikembangkan oleh Pfizer dan BioNTech dalam langkah mempercepatkan vaksinasi di negara itu.


Kenyataan Polisi Monetari Bank Pusat Australia, RBA

Bank pusat Australia (Reserve Bank of Australia, RBA) sependapat dengan ramalan pertumbuhan ekonomi dan inflasi dalam Kenyataan Polisi Monetari Sukuan, dalam masa yang sama mereka menunjukkan kadar faedah akan kekal di masa hadapan.
Ahli RBA menjangka pertumbuhan GDP akan berada di sekitar 2.5% dan 3.5% dalam jangka masa dua tahun yang mana tidak berubah dari ramalan yang dibuat pada Februari lalu. Inflasi CPI juga diramal kembali ke paras sasaran dalam jangka masa yang sama.
Dalam kenyataan itu juga, RBA menyatakan pertumbuhan ekonomi kembali sihat dengan ekonomi berkembang kukuh di akhir 2016. Negara ini merekod pertumbuhan negatif (menguncup) pada suku ketiga 2016 yang meningkatkan kebimbangan kepada kemelesetan ekonomi.
 Inflasi tahunan juga naik semakin pantas dengan harga pengguna (CPI) naik kepada 2.1% pada suku pertama 2017.
RBA telah mengekalkan kadarnya (cash rate) minggu ini, satu keputusan yang telah dijangka oleh pasaran. Kadar ini dikekalkan sejak Ogos lagi dalam usaha RBA menggalakkan aktiviti ekonomi dan menstabilkan semula inflasi dan pertumbuhan.
Ahli RBA mengekalkan pandangan optimis terhadap ekonomi yang didorong oleh kebangkitan semula harga kamoditi sejak awal tahun ini dan juga permintaan global yang semakin baik. Mesyuarat RBA seterusnya akan berlangsung pada 6 Jun.